open-index/open-wikipedia-markdown huggingface dataset:
മംഗളവാർത്തക്കാലം

സീറോ മലബാർ സഭയുടെ ആരാധനക്രമവർഷം (ആരാധനവത്സരം, സഭാപഞ്ചാംഗം) അനുസരിച്ച് യേശുവിന്റെ ജനത്തിന് മുന്നോടിയായി വരുന്ന കാലമാണ് **മംഗളവാർത്തക്കാലം**. റോമൻ (ലത്തീൻ ) കത്തോലിക്കാ റീത്ത് അനുസരിച്ച് വരുന്ന **[[ആഗമനകാലം]]** ഇതിന് സമാനമാണ്. സീറോ മലബാർ സഭയുടെ ആരാധനക്രമവർഷം ആരംഭിക്കുന്നതും മംഗളവാർത്തക്കാലത്തോട് കൂടിയാണ്. അഞ്ചുമുതൽ ആറാഴ്ച വരെ നീണ്ടുനില്കുന്ന മംഗളവാർത്തക്കാലം ആരംഭിക്കുന്നത് നവംബർ 27നും ഡിസംബർ 3നും ഇടക്ക് വരുന്ന ഞായറാഴ്ചയാണ്.

## പശ്ചാത്തലം

സീറോ മലബാർ സഭയുടെ ആരാധനക്രമവർഷം  യേശുവിന്റെ  രക്ഷാകര ചരിത്രത്തിലെ സംഭവങ്ങളെ കേന്ദ്രീകരിച്ചുള്ളതാണ്.  യേശുവിന്റെ ജനനമാണ്‌ രക്ഷാകരചരിത്രത്തിന്റെ ആരംഭം. സുറിയാനി ഭാഷയിൽ **സുബാറ**(ܕܣܘܼܒܵܪܵܐ) എന്നാണ് മംഗളവാർത്തക്കാലം അറിയപ്പെടുന്നത്. 'അറിയിക്കുക', 'പ്രഖ്യാപിക്കുക' എന്നൊക്കെയാണ് ഈ വാക്കിനർത്ഥം. യേശുവിന്റെ ജനനം ഗബ്രിയേൽ മാലാഖ മറിയത്തെ അറിയിക്കുന്ന ബൈബിൾ ഭാഗമാണ് മംഗള വാർത്ത. ഇതാണ് മംഗളവാർത്തക്കാലത്തിന്റെ അടിസ്ഥാനം. അതോടൊപ്പം തന്നെ സ്നാപക യോഹന്നാന്റെ ജനനത്തെ കുറിച്ചുള്ള മുന്നറിയിപ്പ്, സ്നാപകയോഹന്നാന്റെ ജനനം, എന്നിവയും ഈ കാലഘട്ടത്തിൽ അനുസ്മരിക്കുന്നു.

ഈ കാലത്തിൽ കുർബാന മധ്യേയുള്ള വായനകൾ പ്രപഞ്ചസൃഷ്ടി, ആദിപാപം, ദൈവത്തിന്റെ വാഗ്ദാനം, യഹൂദജനത്തിന്റെ രക്ഷകന്റെ വരവിനായുള്ള കാത്തിരിപ്പ് എന്നിവയും അനുസ്മരിക്കുന്നു. രക്ഷാകര ചരിത്രത്തിൽ യേശുവിന്റെ മാതാവായ മറിയത്തിനുള്ള പങ്കും ഈ കാലത്ത് അനുസ്മരിക്കുന്നു.

## ഇരുപത്തഞ്ച് നോമ്പ്

മംഗളവാർത്തക്കാലത്ത് സീറോ മലബാർ ക്രിസ്ത്യാനികൾ അനുഷ്ഠിക്കുന്ന നോമ്പാണ്‌ ഇരുപത്തഞ്ച് നോമ്പ്. ഡിസംബർ 1 മുതൽ 25 വരെ നീണ്ടു നിൽക്കുന്ന 25 ദിവസത്തെ നോമ്പ് ആയതിനാൽ ഇതിനെ  *ഇരുപത്തഞ്ച് നോമ്പ്* എന്ന് വിളിക്കുന്നു. ആത്മപരിശോധനക്കുള്ള അവസരമായിട്ടാണ് ഈ നോമ്പിനെ ഇന്നും കാണുന്നത്.

## മംഗളവാർത്തക്കാലത്തെ ഞായറാഴ്ചകൾ

മംഗളവാർത്തക്കാലത്തെ ഓരോ ഞായറാഴ്ചകളിലും സീറോ മലബാർ സഭ താഴെ പറയും വിധമുള്ള സംഭവങ്ങളാണ് അനുസ്മരിക്കുന്നത്.

* മംഗളവാർത്തക്കാലം ആദ്യ ഞായർ: സ്നാപക യോഹന്നാന്റെ ജനനത്തെ കുറിച്ചുള്ള മുന്നറിയിപ്പ്(വി. ലൂക്കാ  1; 1-25)
* മംഗളവാർത്തക്കാലം രണ്ടാം ഞായർ: യേശുവിന്റെ ജനനത്തെ കുറിച്ചുള്ള  മുന്നറിയിപ്പ്. (വി. ലൂക്കാ  1; 26-56)
* മംഗളവാർത്തക്കാലം മൂന്നാം ഞായർ: സ്നാപക യോഹന്നാന്റെ ജനനം. (വി. ലൂക്കാ  1; 57-80)
* മംഗളവാർത്തക്കാലം നാലാം ഞായർ: ഏശയ്യ പ്രവാചകന്റെ പ്രവചനങ്ങളുടെ പൂർത്തീകരണം. (ഏശയ്യ 7, 14) (വി. മത്തായി 1: 18-25)
* മംഗളവാർത്തക്കാലം അഞ്ചാം ഞായർ: (ക്രിസ്മസ് കഴിഞ്ഞു വരുന്ന ആദ്യഞായർ) യേശുവിന്റെ ജനനത്തിന് ശേഷമുള്ള സംഭവങ്ങൾ. (വി. മത്തായി 2: 1-23) (വി. ലൂക്കാ  2; 21-52)

## പ്രധാന ദിനങ്ങൾ

മംഗളവാർത്തക്കാലത്തെ പ്രധാന ദിനങ്ങൾ താഴെ പറയുന്നവയാണ്.

* മർത്ത മറിയത്തിന്റെ അമലോൽഭവ തിരുനാൾ
* മൈലപ്പൂർ മാർത്തോമാ സ്ലീവായുടെ തിരുനാൾ
* പരിശുദ്ധ യൽദാ തിരുനാൾ(ക്രിസ്തുമസ്) 
*ഈശോയുടെ നാമകരണം തിരുനാൾ
* മാർ കുര്യാക്കോസ് എലിയാസ് ചാവറയുടെ തിരുനാൾ
* കൂനൻ സ്ലീവാസത്യം അനുസ്മരണം

## അവലംബം

വർഗ്ഗം:ക്രൈസ്തവസഭ ആരാധനക്രമം
കോൺവോൾവുലേസിയേ

ഏതാണ്ട് 60 ജാതികളിലായി 1600 ഓളം സ്പീഷിസുകൾ ഉൾകൊള്ളൂന്ന ഒരു സസ്യകുടുംബമാണ് **കോൺവോൾവുലേസിയേ**. മരങ്ങളും കുറ്റിച്ചെടികളും ഒക്കെ ഉൾക്കൊള്ളുന്നുണ്ടെങ്കിലും ഇതിലെ മിക്കവാറും അംഗങ്ങളും വള്ളിച്ചെടികളാണ്. കേരളത്തിൽ പൊതുവേ കാണപ്പെടുന്ന അടമ്പ്, മഞ്ഞപ്പൂവള്ളി, കലംബി വിവിധയിനം മോർണിങ്ങ് ഗ്ലോറികൾ, കൃഷ്ണബീജം എന്നിവ ഈ സസ്യകുടുംബത്തിൽ‌ പെടുന്നവയാണ്.

## അവലംബം

വർഗ്ഗം:സസ്യകുടുംബങ്ങൾ
വർഗ്ഗം:ആസ്റ്റെറിഡ് കുടുംബങ്ങൾ
വർഗ്ഗം:കോൺവോൾവുലേസിയേ
ചെങ്കഴമ

thumb|ചെങ്കഴമ അരി
കേരളത്തിൽ കൃഷിചെയ്തിരുന്ന ഒരു പരമ്പരാഗത നെല്ലിനമാണ് **ചെങ്കഴമ**. പട്ടാമ്പി പ്രാദേശിക കാർഷിക ഗവേഷണ കേന്ദ്രത്തിൽ നിന്ന് പുനരുദ്ധീകരിച്ച് ഇതിന്റെ മികച്ച ഇനങ്ങൾ പുറത്തിറക്കിയിട്ടുണ്ട്.

## പ്രത്യേകതകൾ
വിരിപ്പ് കൃഷിക്ക് മാത്രമേ ഈ നെല്ലിനം ഉപയോഗിക്കാറുള്ളൂ. മൂപ്പ് 125 ദിവസം മുതൽ 130 ദിവസം വരെ. വിളവ് ഹെക്റ്ററിന് ശരാശരി 2.5 ടൺ നെല്ല്. അരിക്ക് ചുവപ്പ് നിറമാണ്. തണ്ടിനും ഇലകൾക്കും ഇളം വയലറ്റുനിറമുണ്ട്. അതിനാൽ കളനിയന്ത്രണത്തിന് കൂടുതൽ എളുപ്പമാണ്.

## അവലംബം


വർഗ്ഗം:പരമ്പരാഗത നെല്ലിനങ്ങൾ
ക്ഷാരസൂത്രം

ഒരു ആയുർവേദ ചികിത്സാവിധിയാണ് ക്ഷാരസൂത്രം. ഭഗന്ദരത്തിന് കണ്ടുപിടിക്കപ്പെട്ടിട്ടുള്ള ചികിത്സകളിൽ ഉത്തമമാണിത്. ക്ഷാരം എന്നതിന് ഭസ്മം എന്നാണർഥം. നാളീവ്രണബാധിതനായ (ഫിസ്റ്റുല)രോഗി കൃശനോ ദുർബലനോ ശസ്ത്രകർമത്തിൽ ഭീതിയുള്ളവനോ ആയിരുന്നാൽ ശസ്ത്രക്രിയ ഒഴിവാക്കി ക്ഷാരസൂത്രചികിത്സയാണ് ചെയ്യാറ്. ക്ഷാരസൂത്രം ചെയ്തുകഴിഞ്ഞാൽ പെട്ടെന്നുതന്നെ വ്രണം ഉണങ്ങുന്നു. വ്രണം ഉണങ്ങിക്കഴിഞ്ഞാൽ കനംകുറഞ്ഞ മുറിപ്പാടേ ഉണ്ടാകുന്നുള്ളൂ. രോഗം വീണ്ടും ഉണ്ടാവുകയുമില്ല.

## ചികിത്സാ വിധി
ആദ്യമായി വ്രണദ്വാരംവഴി ഏഷണിശസ്ത്രം (probe) കടത്തി വ്രണത്തിന്റെ നീളവും ആഴവും മനസ്സിലാക്കിയെടുക്കുന്നു. അതിനുശേഷം ക്ഷാരസൂത്രം (ചില പ്രത്യേക ഔഷധങ്ങളിൽ മുക്കിയെടുത്ത് ഉണക്കിയ ചരട്. സാധാരണയായി കള്ളിപ്പാലയുടെ കറ, മഞ്ഞൾപ്പൊടി, കടലാടിക്ഷാരം എന്നിവ പ്രത്യേകവിധത്തിൽ 21 ദിവസംകൊണ്ട് ചരടിൽ തേച്ചുപിടിപ്പിച്ച് ഉണക്കിയാണിതുണ്ടാക്കുന്നത്.) വലിയ ഒരു സൂചിയുടെ ഒരറ്റത്തുകോർത്ത് വ്രണദ്വാരം വഴിയായി അകത്തുകടത്തി വ്രണം അവസാനിക്കുന്ന ഭാഗത്ത് ദ്വാരമുണ്ടാക്കി അതുവഴി പുറത്തെടുക്കുന്നു. ചരടിന്റെ രണ്ടറ്റവും ചേർത്ത് കെട്ടുകയാണ് അടുത്ത പടി. ഔഷധപ്രഭാവംകൊണ്ട് മാംസം മുറിഞ്ഞ് ശസ്ത്രംകൊണ്ട് കീറിയാലെന്നപോലെ തുറന്ന ഒരു വ്രണമാകും. ഇതിനു ദിവസങ്ങൾവേണ്ടിവന്നേക്കാം. വ്രണമായിക്കഴിഞ്ഞാൽ ലേപനാദി പശ്ചാത് കർമങ്ങൾ ചെയ്ത് വ്രണം ഉണക്കിയെടുക്കാം. നാളീവ്രണത്തിൽ ഉപശാഖകൾ ചിലപ്പോൾ രൂപപ്പെടാറുണ്ട്. അങ്ങനെയുള്ള അവസരത്തിൽ ഒന്നിലധികം ചരടുകൾ ഒരേസമയം കെട്ടിയിടാവുന്നതാണ്. പലപ്പോഴും ശസ്ത്രക്രിയയോ ക്ഷാരസൂത്രപ്രയോഗമോ ചെയ്യാവുന്നവിധം നാളീവ്രണം ആയിത്തീർന്നിട്ടുണ്ടാവില്ല. അപ്പോഴാണ് ഔഷധത്തിരി(വർത്തി) ആവശ്യമായി വരിക. ചിലതരം മരുന്നുകൾ പുരട്ടിയെടുത്ത തിരി വ്രണത്തിനകത്തേക്ക് തിരുകിക്കയറ്റുകയാണ് ചെയ്യുക. ഉണങ്ങുന്ന മുറയ്ക്ക് എടുത്തു കളയുകയും ചെയ്യും.

## ഗുണങ്ങൾ
ആധുനികശസ്ത്രക്രിയയെക്കാൾ  ഈ ചികിത്സയ്ക്ക് നിരവധി ഗുണങ്ങളുണ്ട്.
* ആശുപത്രിയിൽ അധികസമയം ചിലവഴിക്കേണ്ട.
* അനസ്‌തേഷ്യ ആവശ്യമില്ല
* രക്തസ്രാവമോ മുറിപ്പാടോ വേദനയോ ഇല്ല
* വീണ്ടും ഉണ്ടാകാനുള്ള സാധ്യത കുറവാണ്.
* നൂല് മാറ്റിയാൽ ആറു മണിക്കൂറിന് ശേഷം മിതമായ ജോലികളിൽ ഏർപ്പെടാവുന്നതാണ്.

## അവലംബം

## പുറം കണ്ണികൾ
*ഭഗന്ദരത്തിന് ആയുർവേദ പരിഹാരം  
*ആയുർവേദത്തിലുമുണ്ട് ശസ്ത്രക്രിയ 
*ആയുർവേദ ചികിത്സ 

വർഗ്ഗം:ആയുർവേദ ചികിത്സാരീതികൾ
വർഗ്ഗം:കേരളീയചികിത്സ
വിവരസാങ്കേതികവിദ്യാ നിയമം 2000

വിവരസാങ്കേതിക  വിദ്യയുടെ ഉപയോഗം സുരക്ഷിതവും ഭദ്രവുമാക്കാനും നിയന്ത്രിക്കുവാനും വേണ്ടി ഇന്ത്യൻ പാർലമെന്റ് 2000 ൽ നടപ്പാക്കിയ നിയമമാണ് **വിവര സാങ്കേതികവിദ്യാ നിയമം 2000**. സൈബർ കുറ്റകൃത്യങ്ങളിൽ ഏർപ്പെടുന്നവർക്ക് കർശനമയ ശിക്ഷയാണ് ഈ നിയമത്തിൽ വ്യവസ്ഥ ചെയ്തിരിക്കുന്നത്.

2000 ഒക്ടോബർ 17 നാണ് ഐ.ടി ആക്ട് 2000 എന്ന പേരിൽ സൈബർ നിയമമുണ്ടാകുന്നത്. 2009 ഒക്ടോബർ 27 ന് ഇത് ഭേദഗതി ചെയ്തു. ഭരണ പ്രക്രിയയിൽ ഇലക്ട്രോണിക് സംവിധാനങ്ങൾ ഉപയോഗിക്കുമ്പോൾ ശ്രദ്ധിക്കേണ്ട കാര്യങ്ങൾ, ഡിജിറ്റൽ രേഖകളുടെ ആധികാരികത ഉറപ്പാക്കാനുള്ള ഇ-ഒപ്പുകൾ തന്ത്ര പ്രധാന വിവരവ്യൂഹങ്ങളെ സംരക്ഷിത സിസ്റ്റങ്ങളാക്കൽ തുടങ്ങി സൈബർകുറ്റകൃത്യങ്ങൾക്കുള്ള ശിക്ഷാ നടപടികൾ വരെ ഈ നിയമത്തിൽ പരാമർശിക്കുന്നുണ്ട്.
## ചരിത്രം
1997 ജനുവരി 30 ന് ഐക്യരാഷ്ട്രസഭയുടെ ജനറൽ അസംബ്ലി ഇലക്ട്രോണിക് വാണിജ്യത്തിനായുള്ള പ്രത്യേക നിയമം അംഗീകരിച്ചു. യുണൈറ്റഡ് നാഷൻസ് കമ്മീഷൻ ഓൺ ഇന്റർനാഷണൽട്രേഡ് ലാ എന്നറിയപ്പെടുന്ന ഈ നിയമത്തിന്റെ മാതൃകയിൽ അംഗ രാജ്യങ്ങൾ നിയമങ്ങളാവിഷ്കരിക്കണമെന്നു കൗൺസിൽ ശുപാർശ ചെയ്തു. ഇതു വഴി അന്താരാഷ്ട്ര നീതി ന്യായ വ്യവസ്ഥയ്ക്കും വ്യവഹാരങ്ങൾക്കും ഏകരൂപം നൽകാനാകുമെന്ന നിഗമനത്തിലാണിത്. യു.എൻ നിയമങ്ങളുടെ ചുവടു പിടിച്ച് ഇന്ത്യ അംഗീകരിച്ച സൈബർ നിയമങ്ങളാണ് ഐ.ടി.ആക്ട്-2000 അഥവാ വിവരസാങ്കേതികവിദ്യാ നിയമം 2000 എന്നറിയപ്പെടുന്നത്.2000ത്തിൽ നിലവിൽവന്ന ഐടി നിയമം ഇന്ത്യൻ പാർലമെന്റിന്റെ ഇരുസഭകളിലും അധികം സംവാദത്തിനും, വിലയിരുത്തലിനും വിധേയമാകാതെ ഐകകണ്ഠ്യേനയാണ് പാസാക്കിയത്. 

## സൈബർ കുറ്റകൃത്യങ്ങൾ
കമ്പ്യൂട്ടർ ഉപയോഗിച്ച്‌ തയ്യാറാക്കുന്ന വ്യാജരേഖൾ മുതൽ ഇന്റർനെറ്റ്‌, മൊബൈൽ ഫോൺ എന്നിവവഴി പ്രചരിക്കുന്ന ദേശവിരുദ്ധസന്ദേശങ്ങൾ വരെ സൈബർ കുറ്റകൃത്യങ്ങളാണ്‌.

## വിവര സാങ്കേതിക നിയമം(ഭേദഗതി) 2008
## 200
### 66 A
ഐടി നിയമത്തിലെ 66 (എ) വകുപ്പനുസരിച്ച് സെൽഫോൺ, കംപ്യൂട്ടർ തുടങ്ങിയ ഇലക്ട്രോണിക് മാധ്യമങ്ങൾവഴി, കുറ്റകരമായതോ സ്പർധ ഉളവാക്കുന്നതോ ആയ വിവരങ്ങൾ, തെറ്റാണെന്നറിഞ്ഞിട്ടും ശത്രുതയോ, പരിക്കോ, വിദ്വേഷമോ, അനിഷ്ടമോ, അപകടമോ, മോശക്കാരനാക്കലോ, അസൗകര്യം ഉണ്ടാക്കലോ, ചെയ്യാൻ ഉദ്ദേശിച്ചുള്ള വിവരങ്ങൾ, തെറ്റിദ്ധാരണാജനകമായ ഇലക്ട്രോണിക് സന്ദേശങ്ങൾ എന്നിവയുടെ സൃഷ്ടി, കൈമാറ്റം, സ്വീകരിക്കൽ എന്നിവയെല്ലാം മൂന്നുവർഷംവരെ തടവും പിഴയും ലഭിക്കാവുന്ന കുറ്റമായി കണക്കാക്കുന്നു. ഈ സെക്ഷൻ സുപ്രീം കോടതി നിർത്തി വെച്ചു

### 67 വകുപ്പ്
67-ാം വകുപ്പുപ്രകാരം ദോഷൈകദൃക്കുകൾ പടച്ചുണ്ടാക്കുന്ന തരംതാണ വാർത്തയോ, ചിത്രമോ, ശബ്ദങ്ങളോ ഇലക്ട്രോണിക് രൂപത്തിൽ പ്രസിദ്ധീകരിക്കുന്നതും, മറ്റൊരാൾക്കു കൈമാറുന്നതും മൂന്നുവർഷംവരെ തടവും, അഞ്ചുലക്ഷം രൂപവരെ പിഴയും ലഭിക്കാവുന്ന കുറ്റമാണ്. ഈ കുറ്റം ആവർത്തിക്കുന്നവർക്ക് അഞ്ചുവർഷംവരെ തടവും 10 ലക്ഷം രൂപവരെ പിഴയും ലഭിക്കാം.

## വിമർശനങ്ങൾ
*വിവര സാങ്കേതികവിദ്യാ നിയമത്തിലെ 66 എ വകുപ്പ് ദുരുപയോഗിക്കുന്നതായി ആരോപണമുണ്ട്.  ഈ വിവാദ വകുപ്പ് നിർവചിക്കാൻ ഉപയോഗിച്ച വാക്കുകൾ സദുദ്ദേശ്യപരമല്ലെന്ന് സുപ്രീം കോടതി വിലയിരുത്തിയിരുന്നു.

## അവലംബം

## അധിക വായനയ്ക്ക്

## പുറം കണ്ണികൾ
# നിയമത്തിൽ ഭേദഗതി 
#  Information Technology Act 2008 Online 
# Information Technology Act 2000 Online 
# Articles on ITA 2008

വർഗ്ഗം:നിയമങ്ങൾ
വർഗ്ഗം:മൻമോഹൻ സിങ് ഭരണം
കശക്കൽ അൽഗൊരിതം

സമാന സാധ്യതയാൽ ഒരു കൂട്ടം വസ്തുക്കളെ കൂട്ടി കലർത്തുന്ന അൽഗൊരിതങ്ങളെ **കശക്കൽ അൽഗൊരിതങ്ങൾ** അഥവാ **ഷഫ്ലിങ്ങ് അൽഗൊരിതങ്ങൾ** എന്നു വിളിക്കാം.

## [[ഡൊണാൾഡ് കനൂത്ത്|ക്നൂത്തിന്റെ]]  കശക്കൽ അൽഗൊരിതം

ഈ അൽഗരിത പ്രകാരം, N വസ്തുക്കളെ N തവണ കശക്കുന്നു. ഇതിനായി, ഒരു ലൂപ്പിലൂടെ ഐറ്റെറേറ്റ് ചെയ്യുകയും, ഇറ്ററേറ്റ് ചെയ്യുംബോൾ ഒരു പ്രത്യേക ഇൻഡെക്സിലുള്ള വസ്തുവിനെ, ആ വസ്തുവിനു മുൻബിലുള്ള മറ്റു വസ്തുക്കളിലേതെങ്കിലുമൊന്നിന്റെ ഇൻഡെക്സുമായി സ്ഥാനം വച്ച് മാറുകയും ചെയ്യുന്നു. (ഇപ്രകാരം സ്ഥാനം നിർണ്ണയിക്കുന്നത് യൂണിഫോം റാൻഡം സംഖ്യ നിർമ്മാണ അൽഗൊരിതവും ഉപയോഗിയ്ക്കുന്നു.)

## അൽഗൊരിതം

//a[]  conatins objects to be shuffled
for(int i=N-1; i>=0;i--)
{ 
	//creating random number b/w 0 and i position. object will be swapped with this random position
	int r = rand()%(i+1);
	//object  a[i] is being swapped with the object at random position r
	swap(a[i],a[r]);
}


## സങ്കീർണ്ണത

ഈ അൽഗൊരിതത്തിന്റെ സങ്കീർണ്ണത ~ (N + N * (റാൻഡം സംഖ്യ സൃഷ്ടിയ്ക്കുവാനാവശ്യമായ സങ്കീർണ്ണത)

## അവലംബം
https://class.coursera.org/algs4partI-002/lecture/28 

വർഗ്ഗം:അൽഗൊരിതങ്ങൾ
വിശ്വനാഥ് പ്രസാദ് തിവാരി

ഹിന്ദിയിലെ പ്രമുഖ കവിയും സാഹിത്യ വിമർശകനും കേന്ദ്ര സാഹിത്യ അക്കാദമി പ്രസിഡന്റുമാണ് വിശ്വനാഥ് പ്രസാദ് തിവാരി(ജനനം: 1940)
## ജീവിതരേഖ
യു.പിയിലെ ഗൊരഖ്പൂർ ഭേരിഹരിയിൽ ജനിച്ചു. ഗൊരഖ്പൂർ സർവകലാശാലയിൽ പ്രൊഫസറായി ജോലി ചെയ്തു. 40ഓളം പുസ്തകങ്ങൾ എഴുതിയിട്ടുണ്ട്. 
## കൃതികൾ
* ഫിർ ഭി കുച്ഛ് രഹ് ജായേഗാ (കവിത)
## പുരസ്കാരങ്ങൾ
*വ്യാസ് സമ്മാൻ (2010)
*പുഷ്കിൻ അവാർഡ് (മോസ്കോ)

## അവലംബം


വർഗ്ഗം:ഹിന്ദി കവികൾ
വർഗ്ഗം:ഹിന്ദി സാഹിത്യകാരന്മാർ
വലിയ അത്തി

10 മീറ്ററോളം ഉയരം വയ്ക്കുന്ന ആൽവംശത്തിൽപ്പെട്ട ഒരു മരമാണ് **വലിയ അത്തി** (Giant Indian Fig). . ചിലയിടങ്ങളിൽ **തൊണ്ടിപ്പഴം** എന്നും പറയാറുണ്ട്.ഏഷ്യയിലെല്ലായിടത്തും കണ്ടുവരുന്നു . നേപ്പാളിൽ മിക്കയിടത്തും ഇത് കാലിത്തീറ്റയായി ഉപയോഗിക്കാറുണ്ട്. ചെറിയ തീയിനെപ്പോലും താങ്ങാൻ ഇതിനു കഴിവില്ല. നല്ല വെളിച്ചം ഇഷ്ടപ്പെടുന്നു. വലിയ അത്തിയിൽ പരാഗണം നടത്തുന്ന കീടം Ceratosolen emarginatus  ആണ് . കമ്പിൽ പതിവയ്ക്കലിലൂടെയാണ് മരത്തിന്റെ തൈകൾ ഉൽപ്പാദിപ്പിക്കുന്നത്. 
## ഇല
ലഘുചിത്രം|അത്തി ഇല
15 ഇഞ്ചോളം വ്യാസം വരുന്ന വലിയ ഇലകളാണ് ഇവയുടേത്.  ഇലയുടെ രൂപം കാരണം **ആന ചെവിയൻ അത്തി** (elephant ear fig tree) എന്നും പറയാറുണ്ട് . ചുവന്ന നിറമുള്ള തളിരിലകൾ മൂക്കുമ്പോൾ പച്ചനിറമാവുന്നു. 
## പോഷകങ്ങൾ
അത്തിപ്പഴത്തിൽ 27.09 ശതമാനം അന്നജം, 5.32 ശതമാനം മാംസ്യം, 16.96 ശതമാനം നാരുകൾ എന്നിവയും ഫോസ്ഫറസ്, മഗ്നീഷ്യം, കാത്സ്യം, പൊട്ടാസ്യം തുടങ്ങിയ മൂലകങ്ങളും അടങ്ങിയിരിക്കുന്നു.

## സംസ്‌കരണം

നന്നായി പഴുത്ത് പാകമായ അത്തിപ്പഴങ്ങൾ പറിച്ചെടുത്ത് ഞെട്ടുമുറിച്ച് കഴുകി വൃത്തിയാക്കിയതിനുശേഷം കഷണങ്ങളാക്കി മുറിച്ചിടുക. 100 ഗ്രാം ചുണ്ണാമ്പ് ഒരു ലിറ്റർ വെള്ളത്തിൽ ലയിപ്പിച്ച് അതിൽ ഒരു കി.ഗ്രാം അത്തിപ്പഴ കഷണങ്ങൾ നാലഞ്ച് മണിക്കൂർ ഇട്ടുവയ്ക്കുക. അതിനുശേഷം ലായനിയിൽനിന്ന് നീക്കംചെയ്ത് ശുദ്ധവെള്ളത്തിൽ കഴുകി ചുണ്ണാമ്പിന്റെ അംശങ്ങൾ നീക്കംചെയ്യുക. ഈ കഷണങ്ങൾ തിളയ്ക്കുന്ന വെള്ളത്തിലിടുക. സ്വാഭാവികമായും തിള നിൽക്കും. വീണ്ടും തിളപ്പിക്കുക.

2-3 മിനിറ്റ് കഴിഞ്ഞശേഷം അടുപ്പിൽനിന്നു മാറ്റി വെള്ളം ഊറ്റി തണുത്തവെള്ളത്തിലിടുക. 1.200 കി.ഗ്രാം പഞ്ചസാര 800 മി.ലി. വെള്ളത്തിൽ ചൂടാക്കി ലയിപ്പിക്കുക. അതിനുശേഷം മൂന്ന് ഗ്രാം സിട്രിക് ആസിഡ് ചേർത്ത് ലായനി അടുപ്പിൽനിന്നു മാറ്റുക. ലായനി തണുത്ത് 40 ഡിഗ്രി സെൽഷ്യസിൽ താഴെയാകുമ്പോൾ ഒരു ഗ്രാം മൈറ്റാ ബൈസൾഫേറ്റ്, ഒരു ഗ്രാം സോഡിയം മെറ്റാ ബൈസൾഫേറ്റ് എന്നിവകൂടി ചേർത്ത് ലായനി തണുക്കാൻ അനുവദിക്കുക. തുടർന്ന് വെള്ളം ഊറ്റി പഴങ്ങൾ ശുദ്ധജലത്തിൽ കഴുകി 24 മണിക്കൂർ വയ്ക്കുക. പഴത്തിൽ പറ്റിപ്പിടിച്ചിരിക്കുന്ന പഞ്ചസാരയുടെ അംശങ്ങൾ നീക്കം ചെയ്യണം. ഇങ്ങനെ സംസ്കരിച്ച പഴങ്ങൾ വെയിലത്തോ, ഡ്രയറുകളിലോ, ഉണക്കി പാത്രത്തിൽ അടച്ചുവയ്ക്കുക. 30 ദിവസത്തിനുശേഷം സ്വാദിഷ്ഠമായ ഈ പഴം കഴിക്കാം.

## ഇതും കാണുക
* അത്തി
* ശീമയത്തി
* കാട്ടത്തി

## ചിത്രശാല


File:Giant_Indian_Fig_-_വലിയ_അത്തി_01.JPG|വലിയ അത്തിയുടെ കായ
File:Giant_Indian_Fig_-_വലിയ_അത്തി_02.JPG|തിരുവനന്തപുരം മ്യൂസിയം വളപ്പിൽ നിന്ന്
File:Fig_Fruits,_അത്തിപ്പഴം.JPG|വലിയ അത്തിയുടെ കായ
File:Fig_Leaves,_അത്തിയില.JPG|വലിയ അത്തിയുടെ ഇല
File:Ficus auriculata 04.jpg|വലിയ അത്തിയുടെ കായ


## അവലംബം

## പുറത്തേക്കുള്ള കണ്ണികൾ

* രൂപവിവരണം
* ധാരാളം ചിത്രങ്ങൾ

വിഭാഗം: ഫലവൃക്ഷങ്ങൾ

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:ആലുകൾ
വർഗ്ഗം:ഭക്ഷ്യയോഗ്യമായ കായ്കൾ ഉള്ള സസ്യങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:ഫൈക്കസ്
വർഗ്ഗം:കേരളത്തിലെ സസ്യജാലം
ഫോക്കസ് മാൾ

250px|ലഘുചിത്രം|വലത്ത്‌|ഫോക്കസ് മാൾ
കോഴിക്കോട് നഗരത്തിൽ മൊഫ്യൂസിൽ ബസ് സ്റ്റാൻഡിന് സമീപത്തായി നിലകൊള്ളുന്ന ഷോപ്പിംഗ് മാളാണ് **ഫോക്കസ് മാൾ**. (2007). ധാരാളം വ്യാപാരസ്ഥാപനങ്ങൾ ഇവിടെ പ്രവർത്തിക്കുന്നു. 

**ഗ്രൗണ്ട് ഫ്ലോർ:**
ഫോക്കസ് ഹൈപ്പർമാർക്കറ്റ്, ട്രെൻ്റ്സ്, നൈക്, ലൂയിസ് ഫിലിപ്പ്, റാങ്ക്ലർ, ലീ, വൈൽഡ്ക്രാഫ്റ്റ്, എം ആൻഡ് ബി, അൻമോൾ, കളേർസ്, സിൽക്കി, ബ്ലാക്ക്ബെറീസ്, ഡോക് & മാർക്ക്, ലീവൈസ്, ടൈമെക്സ്, ടൈറ്റാൻ, റൈബാൻ, എയർടെൽ. 

**ഒന്നാം നില:**
മാക്സ്, മ്ഹിർ, അലൻ സോള്ളി, വാൻ ഹ്യൂസെൻ, ഏരോ, സ്കള്ളേർസ്, സോഡിയാക്, ബോസ്സിനി, ഇൻഡിഗോ നാഷൻസ്, സ്പൈക്കർ,സീക്റെട്ട്സ്, ബേബി കെയർ.

**രണ്ടാം നില:**
റിലയൻസ് ഫൂട്ട്പ്രിൻ്റ്,   കൈർ, യുണൈറ്റഡ് കളേർസ് ബെനെറ്റൺ, റിലയൻസ് ഡിജിറ്റൽ, ഫണ്മാക്സ് , ബേസിക്സ്, ജോൺ മില്ലർ, യൂസ്, അഫ്രീൻസ്, ഒറീലിയ, ലൈവ് ഇൻ, ജോക്കി, ഡെർബി, ഫാബിൻഡ്യ കോട്ടൺ.

**മൂന്നാം നില:**
പാർക്ക് അവന്യൂ, പോഗോ,  ആർചീസ്,  മാഞ്ചസ്റ്റർ യുണൈറ്റഡ്, ദി യുവതി,  വെൻഫീൽഡ്, പാരഗൺ,   പിസ്സ കോർണർ,   ഡി സി ബുക്സ്, ജോൺ പ്ലെയേർസ്, അർബൻ ടച്ച്, പീറ്റർ ഇംഗ്ലണ്ട്, വൈറ്റ് സാൾട്ട്, ഡെൽറ്റ, ഹൈലൈറ്റ് ബിൽഡേർസ്, 6D സിനിമ, കളർ പ്ലസ്, പാർക്സ്, കാഡ് സെൻ്റർ.

ഈ മാൾ ഹൈലൈറ്റ് ബിൾഡേർസ് & ഡവലപ്പേർസിൻ്റെ ഉടമസ്ഥതയിലാണ്.
അഞ്ച് നിലകളുള്ള ഈ മാളിന്റെ വിസ്തീർണ്ണം 2.5 ലക്ഷം ചതുരശ്ര അടിയാണ്.

## പുറത്തേക്കുള്ള കണ്ണികൾ
http://www.focusmall.in/

വർഗ്ഗം:അപൂർണ്ണ ലേഖനങ്ങൾ
വർഗ്ഗം:കേരളത്തിലെ ഷോപ്പിങ് മാളുകൾ
സൂപ്പർമറീൻ സ്പിറ്റ്ഫയർ

രണ്ടാം ലോകമഹായുദ്ധത്തിൽ ബ്രിട്ടണും മറ്റു ചില സഖ്യകക്ഷി രാജ്യങ്ങളും വ്യാപകമായി ഉപയോഗിച്ചിരുന്ന ഒറ്റ ഇരിപ്പിടത്തോടുകൂടിയ പോർവിമാനമാണ് **സൂപ്പർമറീൻ സ്പിറ്റ്ഫയർ**. ഒരു മുൻനിര പോർവിമാനമായും മറ്റാവശ്യങ്ങൾക്കുമൊക്കെ 1950കളിലും ഈ വിമാനം ഉപയോഗിക്കപ്പെട്ടിട്ടുണ്ട്. രണ്ടാം ലോകമഹായുദ്ധകാലത്ത് തുടരെ നിർമ്മിക്കപ്പെട്ട ഏക ബ്രിട്ടീഷ് പോർവിമാനമായ ഇവ നിർമ്മിക്കപ്പെട്ടിട്ടുള്ള എണ്ണത്തോളം മറ്റൊരു ബ്രിട്ടീഷ് പോർവിമാനവും നിർമ്മിക്കപ്പെട്ടിട്ടില്ല. 

## അവലംബം

വർഗ്ഗം:യുദ്ധവിമാനങ്ങൾ
വിഷപ്പച്ച

പശ്ചിമഘട്ടത്തിൽ അങ്ങോളമിങ്ങോളം അടിക്കാടുകളായി വളരുന്ന വള്ളിച്ചെടിയുടെ സ്വഭാവമുള്ള ഒരു കുറ്റിച്ചെടിയാണ് **വിഷപ്പച്ച**. . Snake Grass എന്ന് പേരുണ്ട്. പാമ്പുകടിക്കെതിരെ ലോകമെങ്ങും ഉപയോഗിക്കുന്ന ഒരു ഔഷധസസ്യമാണിത്. ഇന്തോനേഷ്യയിൽ പ്രമേഹത്തിനെതിരെ ഇത് ഔഷധമായി ഉപയോഗിക്കുന്നു. കാൻസറിനും കിഡ്‌നി രോഗങ്ങൾക്കും വിഷപ്പച്ച ഉപയോഗിക്കാറുണ്ടെന്ന് കാണുന്നു.

## അവലംബം

## പുറത്തേക്കുള്ള കണ്ണികൾ
* രൂപവിവരണം
* വിവരങ്ങൾ

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:അക്കാന്തേസീ
വർഗ്ഗം:കേരളത്തിലെ സസ്യജാലം
റോസ്‌മേരി

ഒരു ബഹുവർഷ കുറ്റിച്ചെടിയാണ് **റോസ്‌മേരി**. . മദ്ധ്യധരണ്യാഴി പ്രദേശത്തെ തദ്ദേശവാസിയാണ്. സൂചിപോലുള്ള ഇലകളാണ്. വെള്ള, പിങ്ക്, പർപ്പിൾ, നീല എന്നീ നിറങ്ങളിൽ പൂക്കളുണ്ടാവാറുണ്ട്.  അലങ്കാരസസ്യമെന്നതിനുപരി ഔഷധഗുണങ്ങളും ഭക്ഷ്യഗുണങ്ങളുമുള്ള സസ്യമാണിത്. ഓർമ്മ ശക്തി വർദ്ധിപ്പിക്കാനുള്ള കഴിവുണ്ടെന്ന് കരുതുന്നു. ഭക്ഷണം പാകം ചെയ്യുമ്പോൾ ഇലകൾ ചേർക്കാറുണ്ട്. റോമാക്കാരുടെ കാലത്തുതന്നെ ഭക്ഷണങ്ങളിൽ ചേർത്തിരുന്നു. തലമുടി വളരാൻ ഇതിന്റെ എണ്ണ ഉപയോഗിക്കാറുണ്ട്.  വരൾച്ചയെ അതിജീവിക്കാനുള്ള കഴിവുണ്ട്.

## അവലംബം

## പുറത്തേക്കുള്ള കണ്ണികൾ
* വളരെയേറെ വിവരങ്ങൾ

വർഗ്ഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:ബോൺസായ് ആയി ഉപയോഗിക്കുന്ന സസ്യങ്ങൾ
വർഗ്ഗം:ഉദ്യാന സസ്യങ്ങൾ
വർഗ്ഗം:മെഡിറ്ററേനിയൻ സസ്യങ്ങൾ
വർഗ്ഗം:ലാമിയേസി
വർഗ്ഗം:കേരളത്തിലെ സസ്യജാലം
ഹായിൽ പ്രവിശ്യ

സൗദി അറേബ്യയുടെ വടക്ക് ഭാഗത്ത് സ്ഥിതി ചെയ്യുന്ന പ്രവിശ്യയാണ് **ഹായിൽ പ്രവിശ്യ** ( **). സൗദ്‌ ബിൻ അബ്ദുൽ മുഹ്സിൻ ആണ് നിലവിൽ ഹായിൽ പ്രവിശ്യ ഗവർണർ. ഹായിൽ ആസ്ഥമാന പ്രവിശ്യയുടെ വിസ്ത്രിതി 103,887 ചതുരശ്ര കിലോമീറ്റർ പ്രദേശമാണ്.

## അവലംബം

വർഗ്ഗം:സൗദി അറേബ്യയിലെ പ്രവിശ്യകൾ
സുവർണ്ണ ശലഭം

മഴക്കാടുകളിൽ കൂടുതലായി കാണപ്പെടുന്ന ഒരു പൂമ്പാറ്റയാണ് **സുവർണ്ണ ശലഭം** (*Vindula erota*). പശ്ചിമഘട്ടത്തിൽ കൂടുതലായി കാണുന്ന ഇവ മറ്റു വനമേഖലകളിലും കാണാറുണ്ട്.

## അവലംബം

## പുറം കണ്ണികൾ

വർഗ്ഗം:രോമപാദ ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
വള്ളിമന്ദാരം

തെക്കേപശ്ചിമഘട്ടത്തിൽ മാത്രം കാണുന്ന, മരങ്ങളുടെ മുകളിലോളം കയറിപ്പോവുന്ന, ചുവന്ന പൂക്കൾ നിറയെ ഉണ്ടാവുന്ന ഒരു വള്ളിച്ചെടിയാണ് **വള്ളിമന്ദാരം**. . Scarlet Bauhinia എന്ന് അറിയപ്പെടുന്നു. നീലനവാബ് ശലഭ-ലാർവകളുടെ ഭക്ഷണസസ്യങ്ങളിൽ ഒന്ന് വള്ളിമന്ദാരമാണ്.

2015 -ൽ ഇറങ്ങിയ ഗവേഷണഫലങ്ങളിൽ വള്ളിമന്ദാരത്തിന്റെ സ്ഥിതി ഭേദ്യകരമായ അവസ്ഥയിൽ ആണെന്ന് കാണുന്നുണ്ട്. മേലാപ്പു വരെ കയറിച്ചെന്നു മരങ്ങളുടെ അന്തകനാകാൻ തക്ക മിടുക്കുള്ള ഒരു വള്ളിച്ചെടിയാണിത്. 1919-ൽ ഗാംബിൾ നിരീക്ഷിച്ചത് "കാടിന്റെ നാശത്തിനു തന്നെ കാരണമാവൻ മാത്രം ശേഷിയുള്ള വള്ളിമന്ദാരത്തെ നശിപ്പിക്കേണ്ടതാണ്" എന്നാണ്. അക്കാലത്തിനു ശേഷം കാര്യമായ പഠനങ്ങളൊന്നും ഈ ചെടിയെപ്പറ്റി നടന്നിട്ടില്ല. 2007 മുതൽ 2012 വരെയുള്ള പഠനത്തിലാണ് ഈ ചെടിയുടെ വിതരണത്തെപ്പറ്റിയുള്ള കാര്യമായ അറിവു ലഭിച്ചത്. ഗാംബിളിന്റെ നിരീക്ഷണപ്രകാരം ഈ ചെടി വ്യാപകമായി നശിപ്പിച്ചുണ്ടാവാം, മാത്രമല്ല യാതൊരു സാമ്പത്തികഗുണങ്ങളും വള്ളിമന്ദാരത്തിനില്ലതാനും. കഴിഞ്ഞ നൂറ്റാണ്ടിൽ കാടുമുഴുവൻ നിറഞ്ഞുനിന്നിരുന്ന ഈ സസ്യം ഇന്നു അവിടവിടെയായി ചില സ്ഥലങ്ങളിൽ മാത്രമേ കാണപ്പെടുന്നുള്ളൂ.

## അവലംബം

## പുറത്തേക്കുള്ള കണ്ണികൾ
* ന്യൂക്ലിയോറ്റൈഡ് പരീക്ഷണം

വർഗ്ഗം:ഔഷധസസ്യങ്ങൾ
വർഗ്ഗം:അധിനിവേശസസ്യങ്ങൾ
വർഗ്ഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:കളകൾ
വർഗ്ഗം:വള്ളിച്ചെടികൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:ഫാബേസീ
വർഗ്ഗം:കേരളത്തിലെ സസ്യജാലം
തേൾക്കട

ബൊറാജിനേസിയേ കുടുംബത്തിൽപ്പെട്ട ഒരു ഏകവാർഷിക സസ്യമാണ് **തേക്കട** അഥവാ **തേൾക്കട**. ഏഷ്യൻ വംശജനാണ്. 15-20 സെന്റിമീറ്ററോളം പൊക്കം വയ്ക്കും.  കേരളത്തിലാകമാനം കളയായി വളരുന്നു. പൂങ്കുല തേളിന്റെ വാലിന്റെ ആകൃതിയിൽ കാണപ്പെടുന്നതിലാണ് ആ പേരു വന്നത്. പിന്നീട് ലോപിച്ച് തേൾക്കട തേക്കടയായി. കേരളത്തിന്റെ തീരപ്രദേശങ്ങളിൽ സുലഭമായി കാണപ്പെടുന്നു. ഹീലിയോട്രോപ്പിയം ഇൻഡിക്കം  (Heliotropium indicum) എന്നാണ് ശാസ്ത്രനാമം. നാപ്പച്ച, വേനപ്പച്ച എന്നെല്ലാം പേരുകളുണ്ട്.

## സവിശേഷതകൾ

ഇവ സാധാരണയായി നിലത്ത് പറ്റിപ്പിടിച്ച് വളരുന്നു. അനുകൂല സാഹചര്യമാണെങ്കിൽ നിവർന്നു നിന്നും വളരാറുണ്ട്. അപ്പോൾ ഒന്നരയടിയോളം പൊക്കം വയ്ക്കും. ശാഖകൾ ഉണ്ടാകും. നീണ്ടുരുണ്ട തണ്ടുകൾക്ക് പച്ചനിറം, രോമാവൃതമാണ്. ഒരു മുട്ടിൽ രണ്ടിലകൾ അഭിമുഖമായി വിന്യസിച്ചിരിക്കുന്നു. പൂങ്കുല വളഞ്ഞ് തേളിന്റെ വാലു പോലെയാണ്. വെള്ളയോ വെള്ളയും നീലയും കലർന്നതോ ആയ നിറത്തിലാണ് പൂക്കൾ.

## ഔഷധഗുണങ്ങൾ
ഫിലിപ്പൈൻസിലെ നാട്ടുവൈദ്യങ്ങളിൽ ഈ ചെടിക്ക് വലിയ പ്രാധാന്യമുണ്ട്. ആയുർവേദത്തിലും ഇതു മരുന്നായി ഉപയോഗിക്കുന്നു. കരളിനെ ബാധിക്കുന്ന വിഷ സംയുക്തങ്ങളായ  പയ്‌റോലിസിഡിൻ ആൽക്കലോയിഡുകൾ  ഈ ചെടിയിൽ അടങ്ങിയിരിക്കുന്നു.

## ഇതുകൂടി കാണുക
* തേൾക്കട (Heliotropium keralense)

## അവലംബങ്ങൾ

## പുറത്തേക്കുള്ള കണ്ണികൾ
* ധാരാളം വിവരങ്ങൾ
* ഔഷധഗുണങ്ങളെപ്പറ്റി 
* ചിത്രങ്ങൾ
* കൂടുതൽ അറിവുകൾ
* http://www.mpbd.info/plants/heliotropium-indicum.php 

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:കളകൾ
വർഗ്ഗം:വിഷസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ബൊറാജിനേസീ
വർഗ്ഗം:കേരളത്തിലെ സസ്യജാലം
അഡയാർ ഫിലിം ഇൻസ്റ്റിറ്റ്യൂട്ട്‌

ഇന്ത്യയിലെ ആദ്യകാല ചലച്ചിത്ര പരിശീലന സ്ഥാപനങ്ങളിലൊന്നാണ് ചെന്നൈയിലെ **അഡയാർ ഫിലിം ഇൻസ്റ്റിറ്റിയൂട്ട്** എന്ന് പൊതുവെ അറിയപ്പെടുന്ന **എം.ജി.ആർ. ഗവ. ഫിലിം ആൻഡ് ടി.വി. ഇൻസ്റ്റിറ്റിയൂട്ട്**. ചലച്ചിത്ര നിർമ്മാണം, അഭിനയം, സംവിധാനം തുടങ്ങിയ നിരവധി കോഴ്‌സുകൾ ഉള്ളതിനു പുറമേ പുതിയതായി ത്രീ-ഡി അനിമേഷൻ ആൻഡ് വിഷ്വൽ എഫക്ട്‌സ് കോഴ്‌സുകളും ഇവിടെ തുടങ്ങാനിരിക്കുന്നു.

## ചരിത്രം
1945-ൽ സെൻട്രൽ പോളിടെക്‌നിക് എന്ന പേരിലായിരുന്നു തുടക്കം. അക്കാലത്ത് ലൈസൻസ് ഇൻ സിനിമാട്ടോഗ്രാഫ് ആൻഡ് സൗണ്ട് എൻജിനീയറിംഗ് എന്ന കോഴ്‌സ് മാത്രമാണുണ്ടായിരുന്നത്. പിന്നീട് 1957-ൽ ഈ സ്ഥാപനം ചലച്ചിത്ര ഇൻസ്റ്റിറ്റിയൂട്ടായി മാറുകയായിരുന്നു. തമിഴിലെ അറിയപ്പെടുന്ന നടൻ കൂടിയായ രവിരാജ് ആണ് ഇപ്പോൾ അഡയാർ ഫിലിം ഇൻസ്റ്റിറ്റിയൂട്ടിന്റെ ഡയറക്ടർ. 

1994-ൽ സിനിമാ നിർമ്മാണ സൗകര്യങ്ങൾ വിപുലീകരിക്കുന്നതിന്റെ ഭാഗമായി തമിഴ്‌നാട് സർക്കാർ അഡയാർ ഫിലിം ഇൻസ്റ്റിറ്റിയൂട്ടിനടുത്തായി എം.ജി.ആർ. ഫിലിം സിറ്റി സ്ഥാപിച്ചു. 1997 ഒക്ടോബർ 16-ാം തിയതി ചെന്നൈ സന്ദർശിച്ച ഇംഗ്ലണ്ടിലെ എലിസബത്ത് രാജ്ഞി എം.ജി.ആർ. ഫിലിം സിറ്റിയിലെത്തി മരുതനായകം എന്ന തമിഴ് ചലച്ചിത്രത്തിന്റെ ചിത്രീകരണം നേരിൽ സന്ദർശിക്കുകയുണ്ടായി. 

## അവലംബം

## പുറം കണ്ണികൾ
* M.G.R. Government Film and Television Training Institute  at Government of Tamil Nadu website
* [[https://www.filminstitute.tn.gov.in/en 



[[വർഗ്ഗം:ചലച്ചിത്രപരിശീലന സ്ഥാപനങ്ങൾ](https://www.filminstitute.tn.gov.in/ta
*)]
അസ്ഥിമരം

പശ്ചിമഘട്ടത്തിലെ തദ്ദേശവാസിയായ ഒരു വൃക്ഷമാണ് **ചൂട്ട** എന്നും അറിയപ്പെടുന്ന **അസ്ഥിമരം**. . 12 മീറ്റരോളം ഉയരം വയ്ക്കും. ആൽബട്രോസ് ശലഭത്തിന്റെ ലാർവയുടെ ഭക്ഷണസസ്യങ്ങളിൽ ഒന്നാണിത്. ഏണിക്കമ്പൻ, കൊനമരം, വെള്ളപുലി എന്നെല്ലാം ഈ മരത്തിന് പേരുകളുണ്ട്.

## അവലംബം

## പുറത്തേക്കുള്ള കണ്ണികൾ
* കാണുന്ന ഇടങ്ങൾ

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:പുത്രഞ്ജീവേസീ
വർഗ്ഗം:കേരളത്തിലെ സസ്യജാലം
പുത്രഞ്ജീവേസീ

4 ജനുസുകളിലായി 210 സ്പീഷിസുകളോളം വൃക്ഷങ്ങൾ ഉൾക്കൊള്ളുന്ന ഒരു സസ്യകുടുംബമാണ് **പുത്രഞ്ജീവേസീ**.

## സ്പീഷീസുകൾ
*‎അസ്ഥിമരം

വർഗ്ഗം:സസ്യകുടുംബങ്ങൾ
വർഗ്ഗം:മാൽപീഗൈൽസ് കുടുംബങ്ങൾ
വർഗ്ഗം:പുത്രഞ്ജീവേസീ
അടവിപ്പാല

**കളിപ്പാൽവള്ളി**, **കാട്ടുപാൽവള്ളി**, **ചെറുപാൽവള്ളി**, **പാൽവള്ളി** എന്നെല്ലാം അറിയപ്പെടുന്ന അടവിപ്പാല ഒരു ചെറിയ വള്ളിച്ചെടിയാണ്. . ഏഷ്യയിലെല്ലായിടത്തും കാണുന്നു. വള്ളി ഒടിച്ചാൽ പാൽപോലുള്ള ഒരു കറ ഉണ്ടാവുന്നു. വേരിന് ഔഷധഗുണമുണ്ട്. പാമ്പുവിഷത്തിനെതിരെ ഉപയോഗിക്കാറുണ്ട്. ഫംഗസിനെതിരെ പ്രയോഗിക്കാനാവുമെന്ന് പഠനങ്ങളിൽ കാണുന്നു. ബാക്ടീരിയകൾക്കെതിരെയും ഫലപ്രദമാണ്.

## അവലംബം

## പുറത്തേക്കുള്ള കണ്ണികൾ
* ചിത്രം

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:അലങ്കാരസസ്യങ്ങൾ
വർഗ്ഗം:വള്ളിച്ചെടികൾ
വർഗ്ഗം:വിഷസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:അപ്പോസൈനേസീ
വർഗ്ഗം:കേരളത്തിലെ സസ്യജാലം
ഹമാദി ജബാലി

ടുണീഷ്യയുടെ മുൻ പ്രധാനമന്ത്രിയാണ് **ഹമാദി ജബാലി**(12 ജനുവരി 1949). പുതിയ സഖ്യസർക്കാർ രൂപവത്ക്കരിക്കാനുള്ള പദ്ധതി അദ്ദേഹം അംഗമായ അന്നഹ്ദ പാർട്ടി അംഗീകരിക്കാത്തതിനെ തുടർന്ന് 2013 ഫെബ്രുവരിയിൽ രാജി വച്ചു.
## ജീവിതരേഖ
1949-ൽ സൂസ നഗരത്തിലാണ് ഹമാദി ജബാലി ജനിച്ചത്. തൂനിസ്, പാരീസ് എന്നിവിടങ്ങളിൽ നിന്ന് വിദ്യാഭ്യാസം പൂർത്തിയാക്കി. 
മുൻ പത്രപ്രവർത്തകനും സോളാർ എൻജിനീയറുമാണ് ജബാലി. ഏകാധിപതിയായിരുന്ന ഹബീബ് ബുർഗീബയുടെ ഭരണത്തിൽ 1987-ൽ വധശിക്ഷയ്ക്ക് വിധിക്കപ്പെട്ടു. സ്‌പെയിനിലേക്ക് പലായനംചെയ്തു രക്ഷപ്പെടുകയും സൈനുൽ ആബിദീൻ ബിൻ അലിയുടെ കാലത്ത് ഒന്നരപ്പതിറ്റാണ്ടുകാലം (1992 മുതൽ 2006 വരെ) ജയിൽവാസം അനുഭവിക്കുകയുംചെയ്തു. അന്നഹ്ദ പാർട്ടിയുടെ സ്ഥാപകരിൽ ഒരാളാണ്.

## പ്രധാനമന്ത്രി സ്ഥാനത്തു നിന്നുള്ള രാജി
തൊഴിലില്ലായ്മയും പണപ്പെരുപ്പവും വർദ്ധിച്ചതും വിനോദസഞ്ചാരത്തിൽ നിന്നുള്ള വരുമാനത്തിൽ ഇടിവുണ്ടായതും രാജ്യത്തിന്റെ സാമ്പത്തികമേഖലയ്ക്ക് വൻ തിരിച്ചടി ഉണ്ടാക്കിയിരുന്നു.  വിലക്കയറ്റത്തിനെതിരെയും  മതതീവ്രതയ്‌ക്കെതിരെയും സർക്കാർ ശക്തമായ നടപടികൾ സ്വീകരിക്കുന്നില്ലെന്ന പ്രതിപക്ഷത്തിന്റെ ആരോപണങ്ങൾക്കിടയ്ക്കാണ് പ്രമുഖ ഇടതുപക്ഷനേതാവ് ശുക്രി ബിലൈദ്  വെടിയേറ്റുമരിച്ചത്. ഇതുമായി ബന്ധപ്പെട്ട് ആരെയും പിടികൂടാൻ കഴിയാത്തത് സർക്കാറിന്റെ പ്രതിച്ഛായയ്ക്ക് മങ്ങലേൽപിച്ചു. ഇതിന് പരിഹാരമായി ജബാലി, നിലവിലെ രാഷ്ട്രീയാടിസ്ഥാനത്തിലുള്ള സർക്കാറിനെ പിരിച്ചുവിട്ട് സാങ്കേതിക വിദഗ്ദ്ധർ ഉൾപ്പെടുന്ന പുതിയ സർക്കാർ രൂപവത്കരിക്കാൻ തീരുമാനിച്ചു. ഇത്  അന്നഹ്ദ പാർട്ടിയും സഖ്യകക്ഷികളും തള്ളിയതോടെ ജബാലി രാജി വെച്ചു.

## അവലംബം


വർഗ്ഗം:ടുണീഷ്യയുടെ പ്രധാനമന്ത്രിമാർ
വർഗ്ഗം:പത്രപ്രവർത്തകർ
വർഗ്ഗം:1949-ൽ ജനിച്ചവർ
ബിയെനോസോറസ്

കവചം ഉള്ള അങ്ക്യ്ലോസൌർ ദിനോസറുകളിൽ പെട്ട ഒന്നാണ് **ബിയെനോസോറസ്**. സസ്യഭോജി ആയ ഇവ വളരെ പതുകെ സഞ്ചരിച്ചിരുന്ന ഇനം ആയിരുന്നു.  ഇവ ജീവിച്ചിരുന്നത് ജുറാസ്സിക് കാലത്തിന്റെ തുടക്കത്തിലായിരുന്നു. ചൈനയിൽ നിന്നും ആണ് ഫോസ്സിൽ കണ്ടു കിട്ടിയിടുള്ളത്. 2001 ൽ ആണ് വർഗ്ഗീകരണം നടന്നത്. ഫോസ്സിൽ ആയി കിട്ടിയിടുള്ളത് തലയോട്ടിയുടെ ഭാഗികമായ കഷണങ്ങളും , കീഴ്ത്താടിയെല്ലും, പല്ലുകളും ആണ്. ഫോസ്സിൽ ഭാഗികം ആയതിനാൽ കുടുതൽ വിവരങ്ങൾ ഒന്നും ഇപ്പോൾ ലഭ്യമല്ല.

## അവലംബം

വർഗ്ഗം:ഏഷ്യൻ ദിനോസറുകൾ
വർഗ്ഗം:ജുറാസ്സിക് കാലത്തെ ദിനോസറുകൾ
ജന്നത്തുൽ ബഖീ

സൗദി അറേബ്യയിലെ മദീന നഗരത്തിൽ സ്ഥിതി ചെയ്യുന്ന ചരിത്ര പ്രസിദ്ധമായ ഇസ്ലാമിക ഖബറിടമാണ് **ജന്നത്തുൽ ബഖീ** (, *Al-Baqi' Cemetery*). മസ്‌ജിദുന്നബവിയുടെ തെക്ക്-കിഴക്ക് ഭാഗത്താണ് ഇത് സ്ഥിതി ചെയ്യുന്നത്. പതിനായിരത്തോളം സ്വഹാബികളുടെ ഖബറിടങ്ങൾ‌ ഇവിടെയുണ്ട്.

## ചരിത്രം

മുഹമ്മദ്‌ നബിയുടെ ജീവിതകാലം മുതൽ തന്നെ പല പ്രമുഖ സ്വഹാബിമാരെയും ഇവിടെ അടക്കം ചെയ്തിട്ടുണ്ട്.  ആദ്യ കാലത്ത് ഇവിടെ മനോഹരമായ വലിയ ഖുബ്ബയും കെട്ടിടവും ഉണ്ടായിരുന്നു. ബഖീഉൽ അമ്മാത്ത്, മദ്ഫനു ഉസ്മാൻ തുടങ്ങി പല പേരുകളിൽ പല കെട്ടുകളിലായിരുന്നു. ഇപ്പോൾ എല്ലാം ഒരു മതിൽകെട്ടിനുള്ളിൽ ഒതുക്കിയിരിക്കുന്നു. മദീനാ നിവാസികളുടെ നിലവിലുള്ള ഖബർസ്ഥാൻ കൂടിയാണത്.

ആധുനിക സൗദി ഭരണാധികാരികൾ ജന്നത്തുൽ ബഖീ രണ്ടു തവണ വികസിപ്പിച്ചിട്ടുണ്ട്. ഫൈസൽ രാജാവിന്റെ ഭരണ കാലത്ത് അടുത്ത സ്ഥലങ്ങൾ കൂട്ടിച്ചേർത്തു ആകെ 5929 ചതുരശ്രമീറ്റർ ആക്കി വികസിപ്പിച്ചു. പിന്നീട് ഫൈസൽ രാജാവിന്റെ കാലത്ത് തന്നെ സന്ദർശകർക്കും മയ്യത് മറവ് ചെയ്യുന്നതിനും ഉപകാരപ്പെടുന്ന രീതിയിൽ ഖബറുകൾക്കിടയിലൂടെ നടപ്പാത നിർമിച്ചു. പിന്നീട് ഫഹദ് രാജാവിന്റെ കാലത്ത് നടന്ന വിപുലീകരണത്തിൽ കൂടുതൽ സ്ഥലം കൂട്ടിചേർത്തു.

## സന്ദർശനം

എല്ലാ ദിവസവും സുബഹി, അസ്ർ നിസ്കാരാനന്തരം ഇവിടെ സന്ദർശനാനുമാതിയുണ്ട്. ഈ സമയത്ത് മസ്ജിദുന്നബവിയുടെ ഭാഗത്തുള്ള പ്രധാന പ്രവേശന കവാടം വഴി പുരുഷന്മാർക്ക് സൌകര്യാനുസരണം അകത്ത് പ്രവേശിക്കാം. സ്ത്രീകൾക്ക് അകത്തേക്ക് പ്രവേശനമില്ല

## അവലംബം

വർഗ്ഗം:ശവകുടീരങ്ങൾ
വിദ്യാഭ്യാസ അവകാശനിയമം കേരളത്തിൽ

2009-ലെ കേന്ദ്ര നിയമപ്രകാരം കേരള സർക്കാർ സംസ്ഥാനത്തിനു ബാധകമാകുന്ന തരത്തിൽ കുട്ടികൾക്ക് സൗജന്യവും നിർബന്ധിതവുമായ വിദ്യാഭ്യാസം നൽകുക എന്ന ഉദ്ദേശത്തോടുകൂടി ചട്ടങ്ങൾ രൂപപ്പെടുത്തുകയുണ്ടായി. ലിഡ ജേക്കബ് അദ്ധ്യക്ഷയായ കമ്മീഷണനാണ് ഈ ചട്ടങ്ങൾ രൂപപ്പെടുത്തുന്നതിൽ മുഖ്യ പങ്കു വഹിച്ചത്. 

## പ്രധാന വ്യവസ്ഥകൾ
* ആറിനും പതിനാലിനുമിടയിൽ പ്രായമുള്ള എല്ലാ കുട്ടികൾക്കും സൗജന്യവും നിർബന്ധിതവുമായ വിദ്യാഭ്യാസം അടുത്തുള്ള വിദ്യാലയത്തിൽ നിന്ന് ലഭ്യമാക്കണം.
* പ്രാഥമിക വിദ്യാഭ്യാസത്തിനായി നേരിട്ടുള്ള (സ്കൂൾ ഫീസ്) ഫീസോ; യൂണിഫോമിനും പുസ്തകങ്ങൾക്കും, ഉച്ചഭക്ഷണത്തിനും, യാത്രയ്ക്കും മറ്റുമുള്ള നേരിട്ടുള്ളതല്ലാത്ത ഫീസോ കുട്ടിയോ രക്ഷിതാക്കളോ നൽകേണ്ട സ്ഥിതിയുണ്ടാവരുത്. 
* പ്രാഥമിക വിദ്യാഭ്യാസം പൂർത്തിയാകുന്നതുവരെയുള്ള വിദ്യാഭ്യാസച്ചെലവുകൾ സർക്കാർ വഹിക്കുന്നതാണ്. 
* എല്ലാ സ്കൂളുകളും അടിസ്ഥാനസൗകര്യങ്ങൾ അദ്ധ്യാപകരുടെ യോഗ്യത എന്നീ കാര്യങ്ങളിലെ വ്യവസ്ഥകൾ പാലിക്കേണ്ടതാണ്. പ്രാഥമിക വിദ്യാഭ്യാസ തലത്തിൽ 60 വിദ്ദ്യാർത്ഥികൾക്ക് രണ്ട് അദ്ധ്യാപകരെ വീതം നിയമിക്കേണ്ടതാണ്. 
* സ്കൂൾ നടത്തിപ്പിനായി എല്ലാ വിദ്യാലയങ്ങളിലും സ്കൂൾ മാനേജ്മെന്റ് കമ്മിറ്റികൾ രൂപീകരിക്കേണ്ടതാണ്. പ്രാദേശിക ഉദ്യോഗസ്ഥർ, മാതാപിതാക്കളും രക്ഷാകർത്താക്കളും, അദ്ധ്യാപകർ എന്നിവരായിരിക്കണം ഇത്തരം കമ്മിറ്റികളിലെ അംഗങ്ങൾ. സ്കൂൾ പരിതഃസ്ഥിതിയും സർക്കാർ സഹായം ചെലവഴിക്കുന്നതും ഇത്തരം കമ്മിറ്റികളുടെ മേൽനോട്ടത്തിൽ നടക്കും. 
* കമ്മിറ്റികളുടെ 50% സ്ത്രീകളും പിന്നോക്കവിഭാഗങ്ങളിൽ പെട്ട കുട്ടികളുടെ മാതാപിതാക്കളുമായിരിക്കണമെന്ന് ചട്ടം വ്യവാസ്ഥ ചെയ്യുന്നു. 

ലിഡ ജേക്കബിന്റ 
വിദ്യാഭ്യാസ അവകാശ നിയമം.

## പുറത്തേയ്ക്കുള്ള കണ്ണികൾ
* ജാഗ്രത ബ്ലോഗ് വിദ്യാഭ്യാസ അവകാശ നിയമം ജൂൺ 1 മുതൽ കേരളത്തിൽ പ്രാബല്യത്തിൽ

വർഗ്ഗം:കേരളത്തിലെ നിയമങ്ങൾ
വർഗ്ഗം:കേരളത്തിലെ വിദ്യാഭ്യാസം
വാൻകൂവർ ഫിലിം സ്‌കൂൾ

കാനഡയിലെ വാൻകൂവർ നഗരത്തിലുള്ള ഒരു സ്വകാര്യ ചലച്ചിത്ര പരിശീലന കേന്ദ്രമാണ് **വാൻകൂവർ ഫിലിം സ്‌കൂൾ** (Vancouver Film School - VFS). 1987-ൽ സ്ഥാപിതമായ വാൻകൂവർ ഫിലിം സ്‌കൂൾ ക്യാമ്പസിൽ ആറു കെട്ടിടങ്ങളാണുള്ളത്. 2008-ൽ വി.എഫ്.എസ് യു ട്യൂബുമായി സഹകരിച്ച് സ്‌കോളർഷിപ്പ് മത്സരം സംഘടിപ്പിക്കുകയുണ്ടായി. 

1987-ൽ വെറും ആറ് വിദ്യാർത്ഥികളുമായി പ്രവർത്തനമാരംഭിച്ച വാൻകൂവർ ഫിലിം സ്‌കൂൾ പിന്നീട് ഘട്ടം ഘട്ടമായി വളർച്ച പ്രാപിക്കുകയായിരുന്നു. 2012-ൽ മികച്ച കമ്പ്യൂട്ടർ ഗ്രാഫിക്ക് ആർട്ടിസ്റ്റുകൾക്കുള്ള അവാർഡ് നേടിയവരിൽ കൂടുതൽ പേരും വി.എഫ്.എസിലെ പൂർവ്വവിദ്യാർത്ഥികളായിരുന്നു.

സിനിമാ നിർമ്മാണം, 3ഡി അനിമേഷൻ ആന്റ് വിഷ്വൽ എഫക്ട്‌സ്, കമ്പ്യൂട്ടർ ഗെയിംസ് നിർമ്മാണം, സിനിമാ - ടി.വി. അഭിനയം, തിരക്കഥാ രചന തുടങ്ങി വിവിധ വിഷയങ്ങളിലാണ് കോഴ്‌സുകൾ.

കാനഡയുടെ വടക്കു പടിഞ്ഞാറു ഭാഗത്തായുള്ള വാൻകൂവർ നഗരത്തിൽ പ്രതിവർഷം 200 ലധികം സിനിമാ - ടി.വി. പ്രോഗ്രാമുകളുടെ ചിത്രീകരണങ്ങൾ നടക്കാറുണ്ട്.

## അവലംബം

## പുറത്തേക്കുള്ള കണ്ണികൾ
ടൈപ്പോഗ്രാഫിയെക്കുറിച്ചുള്ള വി.എഫ്.എസ്. അനിമേഷൻ ചിത്രം

വർഗ്ഗം:ചലച്ചിത്രപരിശീലന സ്ഥാപനങ്ങൾ
ജി. മണിലാൽ

പ്രമുഖ മലയാള നാടക രചയിതാവും സംവിധായകനുമാണ് **ജി. മണിലാൽ** (ജനനം : 4 ജൂൺ 1954). നാടകരചനയ്ക്കുള്ള കേരള സംഗീത നാടക അക്കാദമിയുടെ പുരസ്‌കാരം ലഭിച്ചിട്ടുണ്ട്.

## ജീവിതരേഖ
ലഘുചിത്രം|കബീർദാസ് - മണിലാൽ

കൊല്ലം  തേവലക്കരയിൽ  ഗോപാലന്റെയും ലക്ഷ്മിക്കുട്ടിയമ്മയുടെയും മകനായി ജനിച്ചു. അയ്യൻകോയിക്കൽ ഗവ. ഹൈസ്‌കൂൾ, എസ്.എൻ കോളേജ്, ശാസ്താംകോട്ട ഡി.ബി കോളേജ് ഉടുപ്പി ലോ കോളേജ് എന്നിവടങ്ങളിൽ പഠിച്ചു. അഭിഭാഷകനായി പ്രാക്ടീസ് ആരംഭിച്ചെങ്കിലും പിന്നീട് നാടക രചനാരംഗത്ത് സജീവമായി.
ഇന്ത്യൻ തെരുവ്നാടക പ്രസ്ഥാനത്തിന്റെ രക്തസാക്ഷി സഫ്ദർ ഹഷ്മിയെ കേന്ദ്രബിന്ദുവാക്കി രചിച്ച അനന്തരാവകാശി',  ഏതെങ്കിലും ഒരു കലാപത്തിൽ വി.ഐ.പി.
മരിച്ചാൽ മാധ്യമങ്ങളിൽ 'വീരമൃത്യ'വിനെക്കുറിച്ച് ആഘോഷം നടക്കുമ്പോൾ, അദ്ദേഹത്തിനു സെക്യൂരീറ്റി നിന്ന സാധാരണ പോലീസുകാരൻ മരണപ്പെട്ടാൽ സമൂഹ മനസ്സാക്ഷി എങ്ങനെ പ്രതികരിക്കുമെന്ന ചോദ്യമുന്നയിച്ച അങ്കം ജയിക്കാനൊരമ്മ' എന്നിവ ശ്രദ്ധേയങ്ങളായിരുന്നു.
1983 ൽ പടയൊരുക്കം ​എന്ന നാടക രചനയിലൂടെ പ്രൊഫഷണൽ നാടകരംഗത്ത് പ്രവേശിച്ചു. 1984 ൽ ഉദയഗീതം നാടകത്തിന് സംസ്ഥാന അവാർഡ് ലഭിച്ചു. പദയാത്ര, കൊടിമരം തുടങ്ങി ഇരുന്നൂറിലധികം നാടകങ്ങൾ എഴുതി. 

ഏറ്റവും കൂടുതൽ വേദികളിൽ അവതരിപ്പിക്കപ്പെട്ട അദ്ദേഹത്തിന്റെ അൻപൊലിവ്‌ എന്ന നാടകം അതിശക്തവും തീവ്രവും സാമൂഹിക പ്രസ്ക്തവുമായ ഒരു പ്രശ്‌ന നാടകമാണ്‌. തെളിഞ്ഞ സാമൂഹികരാഷ്ട്രീയബോധത്തെ ഉറച്ച നാടകബോധധവുമായി സമന്വയിപ്പിച്ച ഈ നാടകം കൊല്ലം ബാബ്ദവിന്റെ നേതൃത്വത്തിലുളള യവന, വക്കം ഷക്കീറിന്റെ സംവിധാനത്തിലാണ്‌ അവതരിപ്പിച്ചത്‌. പ്രസിദ്ധമായ കേരള ഭൂപരിഷ്ക്കരണ ബില്ലം അനുബന്ധ പ്രശ്‌നങ്ങളുമാണ് ഇതിന്റെ ഉള്ളടക്കം.

## കൃതികൾ
* 'ദൈവം പിറന്നവീട്‌'
* അൻപൊലിവ്‌
## പുരസ്കാരങ്ങൾ
1985 - ൽ കോട്ടയം ദൃശ്യവേദിയുടെ 'ഉദയഗീതം നാടകത്തിന്‌ ഏറ്റവും മികച്ച അവതരണത്തിനുള്ള സംസ്ഥാന അവാർഡ്‌ ലഭിച്ചു. 1987- ൽ കൊച്ചിൻ അനുപമ തിയറ്റേഴ്‌സ്‌ അവതരിപ്പിച്ച സ്വയംവരം' നാടകത്തിന്‌ ഏറ്റവും മികച്ച നാടകരചനയ്ക്കുള്ള സംസ്ഥാന സർക്കാർ അവാർഡ്‌ ലഭിച്ചു. തുടർന്ന്‌ കൊല്ലം യവനയുടെ “അനന്തരാവകാശി' നാടകത്തിന്‌ മികച്ച അവതരണത്തിളള സംസ്ഥാന അവാർഡും കൊല്ലം ദൃശ്യകലയുടെ സംഘയാത്ര നാടകത്തിന്‌ ഏറ്റവും മികച്ച നാടകം അടക്കം അഞ്ച്‌ അവാർഡുകളും ലഭിച്ചു,അങ്കമാലി അഞ്ജലിയുടെ മഴവീണപ്പാട്ടുകൾ എന്ന നാടകത്തിലൂടെ മികച്ച നാടകരചനയ്ക്കുളള
(രണ്ടാം സ്ഥാനം) സംസ്ഥാന അവാർഡ്‌ ലഭിച്ചു.  2011-ൽ കേരള സംഗീത നാടക അക്കാദമി കലാശ്രീ” അവാർഡ്‌ നൽകി ആരദരിച്ചു.

ഉദയഗീതം, അർഥാന്തരം നാടകങ്ങൾ ആകാശവാണി പ്രക്ഷേപണം ചെയ്തു. ഇവരെന്റെ പൊന്നോമനകൾ, രക്ഷാപുരുഷൻ, അൻപൊലിവ എന്നീ നാടകങ്ങൾ ദൂരദർശൻ സംപ്രേക്ഷണം ചെയ്തു.
*മികച്ച നാടകാവതരണത്തിന് ആറുവർഷം അവാർഡുകൾ ലഭിച്ചു. 
*മികച്ച രചനക്ക് സംസ്ഥാന അവാർഡ്
*കേരള സംഗീത നാടക അക്കാദമിയുടെ പുരസ്‌കാരം
## അവലംബം

വർഗ്ഗം:1954-ൽ ജനിച്ചവർ
വർഗ്ഗം:ജൂൺ 4-ന് ജനിച്ചവർ
വർഗ്ഗം:കൊല്ലം ജില്ലയിൽ ജനിച്ചവർ
വർഗ്ഗം:നാടകകൃത്തുക്കൾ
വർഗ്ഗം:കേരള സംഗീത നാടക അക്കാദമി പുരസ്കാരം ലഭിച്ചവർ
വർഗ്ഗം:അബുദാബി ശക്തി അവാർഡ് ജേതാക്കൾ
രാജശ്രീ വാര്യർ

പ്രമുഖയായ കേരളീയ നർത്തകിയാണ് **രാജശ്രീ വാര്യർ**. ടെലിവിഷൻ അവതാരകയും ഗായികയുമാണ്. ഭരതനാട്യത്തിന് കേരള സംഗീത നാടക അക്കാദമിയുടെ 2012-ലെ പുരസ്‌കാരം ലഭിച്ചിട്ടുണ്ട്.

## ജീവിതരേഖ
ഗുരു വി. മൈഥിലി, ഗുരു ജയന്തി സുബ്രമണ്യൻ എന്നിവരുടെ പക്കൽ നൃത്തവും പാറശ്ശാല പൊന്നമ്മാൾ, പെരുമ്പാവൂർ ജി. രവീന്ദ്രനാഥ്, അശ്വതി തിരുന്നാൾ രാമവർമ്മ എന്നിവരുടെ പക്കൽ സംഗീതവും അഭ്യസിച്ചു. ഏഷ്യാനെറ്റിലെ സുപ്രഭാതം , അമൃത ടിവിയിലെ സിറ്റിസൺ ജേർണലിസ്റ്റ് എന്നീ പരിപാടികളുടെ അവതാരകയായി പ്രവർത്തിച്ചു. സംഗീതത്തിൽ ഗവേഷണ വിദ്യാർത്ഥിയാണ്.

സി.എൻ. ശ്രീകണ്ഠൻ നായരുടെ 'ലങ്കാലക്ഷ്മി' നാടകത്തിന് രാജശ്രീ വാര്യർ ഭരതനാട്യത്തിലൂടെ ചമച്ച നൃത്തഭാഷ്യം ശ്രദ്ധേയമായിരുന്നു. നൃത്തഗവേഷണത്തിനും അധ്യാപനത്തിനുമായി തിരുവനന്തപുരത്ത് നേത്ര എന്ന പേരിൽ നൃത്തകലാവിദ്യാലയം നടത്തുന്നു.2016 മുതൽ വൈലോപ്പിള്ളി സംസ്കൃതി ഭവൻ ഡയറക്ടർ ബോർഡ്അംഗമാണ്.

## പുരസ്കാരങ്ങൾ
*ഭരതനാട്യത്തിന് കേരള സംഗീത നാടക അക്കാദമിയുടെ 2012ലെ പുരസ്‌കാരം

## ചിത്രശാല

ചിത്രം:Rajasree_warrier_IMG_5497.JPG|
ചിത്രം:Rajasree_warrier_IMG_5532.JPG|
ചിത്രം:Rajasree_warrier_IMG_8203.JPG|
ചിത്രം:Rajasree_warrier_IMG_8240.JPG
ചിത്രം:Rajashree-Warrier.jpg
ചിത്രം:Rajashree_Warrier_Image.jpg
ചിത്രം:Rajashree_Warrier_Images.jpg
ചിത്രം:Rajashree Warrier Dance Workshop Image.jpg
ചിത്രം:Rajashree_Warrier_Image4.jpg


## അവലംബം


## പുറം കണ്ണികൾ

*അഭിമുഖം 
*വെബ്സൈറ്റ് 

വർഗ്ഗം:കേരളത്തിലെ നർത്തകർ
വർഗ്ഗം:കേരള സംഗീത നാടക അക്കാദമി പുരസ്കാരം ലഭിച്ചവർ
വർഗ്ഗം:മലയാള ടെലിവിഷൻ അവതാരകർ
വർഗ്ഗം:1974-ൽ ജനിച്ചവർ
വർഗ്ഗം:വാരിയർ
ജനാധിപത്യ സംരക്ഷണസമിതി

1994-ൽ സി.പി.ഐ (എം)ൽ നിന്ന് പുറത്താക്കപ്പെട്ട ശേഷം കെ.ആർ. ഗൗരിയമ്മ രൂപീകരിച്ച രാഷ്ട്രീയകക്ഷിയാണ് **ജനാധിപത്യ സംരക്ഷണ സമിതി (ജെ.എസ്.എസ്.)**. ഗൗരിയമ്മയാണ് പാർട്ടിയുടെ ജനറൽ സെക്രട്ടറി.. പാർട്ടിയുടെ തിരഞ്ഞെടുപ്പു ഛിഹ്നം ബസ് ആണ്. ആലപ്പുഴയിലാണ് പാർട്ടിയുടെ സംസ്ഥാന കമ്മിറ്റി ഓഫീസ്. ഇത് കേരളത്തിലെ ഒരു രജിസ്റ്റേഡ് രാഷ്ട്രീയ കക്ഷിയാണ്

## രാഷ്ട്രീയത്തിലെ സ്ഥാനം
ഐക്യ ജനാധിപത്യ മുന്നണിയ്ക്കൊപ്പമാണ് ജനാധിപത്യ സംരക്ഷണ സമിതി ആരംഭം മുതൽ നിലകൊണ്ടിരുന്നത്. കെ.ആർ. ഗൗരിയമ്മ 2001-ലെ ഐക്യ ജനാധിപത്യ മുന്നണി മന്ത്രിസഭയിൽ കൃഷിമന്ത്രിയായിരുന്നു. . ഈ തിരഞ്ഞെടുപ്പിൽ അഞ്ചു സീറ്റുകളിൽ മത്സരിച്ച ജെ.എസ്.എസ് നാലെണ്ണത്തിൽ വിജയിച്ചിരുന്നു. 

2011-ലെ നിയമസഭാ തിരഞ്ഞെടുപ്പിൽ 1.31% വോട്ടുകളാണ് ഈ കക്ഷിക്ക് ലഭിച്ചതെങ്കിലും മത്സരിച്ച നാലു സീറ്റുകളിൽ  ഒന്നിൽ പോലും വിജയിക്കുവാൻ സാധിച്ചില്ല.

2011-ലെ നിയമസഭാ തിരഞ്ഞെടുപ്പിനു മുൻപും അതിനു ശേഷവും   ജനാധിപത്യ സംരക്ഷണ സമിതിയും ഐക്യജനാധിപത്യ മുന്നണിയും തമ്മിലുള്ള അഭിപ്രായവ്യത്യാസങ്ങൾ പുറത്തുവന്നിരുന്നു. ഇതിനു മുൻപും ഇത്തരം അഭിപ്രായ വ്യത്യാസങ്ങൾ വാർത്തയായിട്ടുണ്ട്

ഗവണ്മെന്റ് ചീഫ് വിപ്പ് പി.സി. ജോർജ്ജുമായുണ്ടായ അഭിപ്രായവ്യത്യാസങ്ങളെത്തുടർന്ന് ഐക്യ ജനാധിപത്യ മുന്നണി വിടുകയാണെന്ന് 2013 ഏപ്രിൽ 20-ന് ജെ.എസ്.എസ്. പ്രഖ്യാപിച്ചു. 

## പിളർപ്പ്
കെ.ആർ. ഗൗരിയമ്മയുടെ നേതൃത്വത്തിൽ പ്രവർത്തിച്ചിരുന്ന ജെ.എസ്‌.എസ്‌.പാർട്ടി രൂപവത്കരിച്ചതിന്റെ 20-ൽ വർഷത്തിൽ ജനാധിപത്യ സംരക്ഷണസമിതി (ജെ.എസ്.എസ്.) നാലു പാർട്ടികളായി പിളർന്നിരുന്നു. 2015-ൽ  തമ്മിലുള്ള അഭിപ്രായവ്യത്യാസങ്ങൾ മുലം പാർട്ടി നാലായി പിളർന്ന്, പല മുന്നണിയിൽ ആയി ചിതറി കിടക്കുന്നു. ഇത് കുടാതെ ഈ പിളർന്ന വിഭാഗത്തിൽ പിന്നെയും പിളർന്ന് അവർ മറ്റ് പാർട്ടികളിൽ ചേർന്നു.

## വിവാദങ്ങൾ
2001-ൽ കൊടുങ്ങല്ലൂർ നിയമസഭാ മണ്ഡലത്തിൽ നിന്ന് വിജയിച്ച ഉമേഷ് ചള്ളിയിൽ ശ്രീനാരായണഗുരുവിന്റെ നാമത്തിൽ സത്യപ്രതിജ്ഞയെടുത്തത് വിവാദമാവുകയും ഇതിന്റെ പേരിൽ കോടതി നടപടികളുണ്ടാവുകയും ചെയ്തിരുന്നു 

## പൊതുജന സംഘടനകൾ
* ജനാധിപത്യ മഹിളാ സമിതി (ജെ.എം.എസ്.)
* ജനാധിപത്യ യുവജന സമിതി (ജെ.വൈ.എസ്.)
* ജനാധിപത്യ ട്രേഡ് യൂണിയൻ സെന്റർ (ജെ.ടി.യൂ.സി.)
* ജനാധിപത്യ കർഷക സമിതി (ജെ.കെ.എസ്.)
* കേരള കർഷകത്തൊഴിലാളി യൂണിയൻ (കെ.കെ.ടി.യു.)
* ഫെഡറേഷൻ ഓഫ് ഡെമോക്രാറ്റിക് എംപ്ലോയീസ് ആൻഡ് ടീച്ചേഴ്സ് ഓർഗനൈസേഷൻ (എഫ്.ഡി.ഇ.റ്റി.ഒ.)
* ജനാധിപത്യ അഭിഭാഷക സമിതി (ജെ.എ.എസ്.)

## അവലംബം

വർഗ്ഗം:കേരളത്തിലെ രാഷ്ട്രീയകക്ഷികൾ
ബിന്നി കൃഷ്ണകുമാർ

പ്രമുഖ ചലച്ചിത്രപിന്നണിഗായികയും കർണാടക സംഗീതജ്ഞയുമാണ് **ബിന്നി കൃഷ്ണകുമാർ**. 2013 ൽ കർണാടക സംഗീതത്തിനു നൽകുന്ന കേരള സംഗീത നാടക അക്കാദമിയുടെ പുരസ്‌കാരം ലഭിച്ചു.

## ജീവിതരേഖ
കെ.എൻ. രാമചന്ദ്രൻ നായരുടയും ശാന്തയുടെയും മകളായി തൊടുപുഴയിൽ ജനിച്ചു. തിരുവിഴാ സുരേന്ദ്രൻ, വയലിനിസ്റ്റ് ബി. ശശികുമാർ, നെയ്യാറ്റിൻകര മോഹനചന്ദ്രൻ, ഡോ. എം. ബാലമുരളീകൃഷ്ണ എന്നിവരുടെ പക്കൽ സംഗീതമഭ്യസിച്ചു. രജനീകാന്ത് ചിത്രമായ ചന്ദ്രമുഖിയിൽ വിദ്യാസാഗറിന്റെ സംഗീതസംവിധാനത്തിൽ ബിന്നി പാടിയ 'രാ രാസരസുക്കു രാ രാ' എന്ന ഗാനം ഹിറ്റായതോടെ നിരവധി ചലച്ചിത്രങ്ങൾക്കായി പാടി. ഏഷ്യാനെറ്റിലെ നാദമാധുരി എന്ന പരിപാടിയിൽ കൈതപ്രത്തോടൊപ്പം പങ്കെടുത്തു.

പ്രശസ്ത കർണാടക സംഗീതജ്ഞനായ ട്രിവാൻഡ്രം കൃഷ്ണകുമാറാണ് ഭർത്താവ്. കൃഷ്ണകുമാറിനും 2012 ലെ കേരള സംഗീത നാടക അക്കാദമി പുരസ്കാരം ലഭിച്ചിരുന്നു.

## ആൽബങ്ങൾ
## പുരസ്കാരങ്ങൾ
*കേരള സംഗീത നാടക അക്കാദമിയുടെ പുരസ്‌കാരം
*ഫിലിംഫെയർ പുരസ്കാരം (2005)
## അവലംബം

## അധിക വായനയ്ക്ക്
*And Quiet Flows The Karamana: Two of a kind
*new voice 
## പുറം കണ്ണികൾ
*വെബ്സൈറ്റ്
*Rainbow of melodies 
*on stage...

വർഗ്ഗം:മലയാളികളായ കർണ്ണാടകസംഗീതജ്ഞർ
വർഗ്ഗം:ചലച്ചിത്രപിന്നണിഗായകർ
വർഗ്ഗം:കേരള സംഗീത നാടക അക്കാദമി പുരസ്കാരം ലഭിച്ചവർ
കാക്കഞാറ

**കോലരക്ക്**, **കുഴിമുണ്ടൻ**, **മോളക്ക** എന്നെല്ലാം അറിയപ്പെടുന്ന **കാക്കഞാറ** ഏകദേശം 6 മീറ്ററോളം ഉയരം വയ്ക്കുന്ന ഒരു ചെറുവൃക്ഷമാണ്. . ഇന്ത്യയിലെങ്ങും ഈ വൃക്ഷം കാണുന്നുണ്ട്. കമ്പ് മുറിച്ച് നട്ട് വളർത്താം. ഭംഗിയുള്ള പൂക്കളുള്ളതിനാൽ ഉദ്യാനങ്ങളിൽ നട്ടുവളർത്താറുണ്ട്. വേര് ഔഷധമായി ഉപയോഗിക്കുന്നു. ആംഗലേയഭാഷയിൽ ഇതിനെ *ഷൂബട്ടൺ ആർഡിസിയ* എന്നും വിളിക്കാറുണ്ട്.

## അവലംബം

## പുറത്തേക്കുള്ള കണ്ണികൾ
* നിറയെ അറിവുകളും ചിത്രങ്ങളും 
* കൂടുതൽ വിവരവും കാണുന്ന ഇടങ്ങളും

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പ്രിമുലേസീ
വർഗ്ഗം:ഹോർത്തൂസ് മലബാറിക്കൂസിൽ പരാമർശിച്ചിരിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
കേരള കോൺഗ്രസ് (ബി)

കേരള കോൺഗ്രസ് പിളർന്നപ്പോൾ ആർ. ബാലകൃഷ്ണപിള്ളയുടെ നേതൃത്വത്തിൽ രൂപം കൊണ്ട പ്രാദേശിക രാഷ്ട്രീയ പാർട്ടിയാണ് **കേരളാ കോൺഗ്രസ് (ബി)**. ഇതൊരു രജിസ്റ്റേഡ് രാഷ്ട്രീയ കക്ഷിയാണ്.

2015 വരെ ഐക്യ ജനാധിപത്യ മുന്നണിയുടെ (യു.ഡി.എഫ്.) ഘടക കക്ഷിയായിരുന്ന കേരള കോൺഗ്രസ് (ബി) ഇപ്പോൾ ഇടതുപക്ഷ ജനാധിപത്യ മുന്നണിയുടെ ഘടക കക്ഷിയാണ്. 

നിലവിൽ പാർട്ടിക്ക് ഒരു നിയമ സഭാംഗമാണുള്ളത്. കൊല്ലം ജില്ലയിലെ പത്തനാപുരം നിയോജക മണ്ഡലത്തെ 2001 മുതൽ പ്രതിനിധീകരിക്കുന്ന കെ.ബി. ഗണേഷ് കുമാറാണ് പാർട്ടിയുടെ ഏക എം.എൽ.എ

## ചരിത്രം
ആർ.ബാലകൃഷ്ണപിള്ള 1971-ൽ ലോകസഭയിലേയ്ക്കും 1960 മു‌തൽ എട്ടു തവണ നിയമ സഭയിലേയ്ക്കും തിരഞ്ഞെടുക്കപ്പെട്ടിട്ടുണ്ട്. 2006-ലെ തിരഞ്ഞെടുപ്പിൽ ഇദ്ദേഹം സി.പി.ഐ.എമ്മിന്റെ പ്രായേണ പരിചിതയല്ലാത്ത പി.അയിഷാ പോറ്റിയോട് തോൽക്കുകയുണ്ടായി. സിനിമാതാരം കൂടിയായ      കെ.ബി.ഗണേഷ് കുമാർ 2001-ലാണ് രാഷ്ട്രീയത്തിൽ പ്രവേശിച്ചത്. ഇദ്ദേഹം പത്തനാപുരത്തു നിന്ന് തിരഞ്ഞെടുക്കപ്പെടുകയും എ.കെ. ആന്റണിയുടെ മന്ത്രിസഭയിൽ ഗതാഗത വകുപ്പ് മന്ത്രിയാവുകയും ചെയ്തു. 

2011-ലെ നിയമസഭാ തിരഞ്ഞെടുപ്പിൽ രണ്ടു സീറ്റുകളിൽ (ഡോ. എൻ.എൻ. മുരളി കൊട്ടാരക്കരയിൽ നിന്നും ഗണേഷ് കുമാർ പത്തനാപുരത്തു നിന്നും) മത്സരിക്കുകയുണ്ടായെങ്കിലും ഗണേഷ് കുമാർ മാത്രമേ വിജയിച്ചുള്ളൂ.
ഗണേഷ് കുമാർ ഉമ്മൻ ചാണ്ടി മന്ത്രിസഭയിലെ ഒരംഗമായിരുന്നുവെങ്കിലും 2013 ഏപ്രിൽ 1-ന് രാജിവയ്ക്കുകയുണ്ടായി. 2016-ൽ ഇടതുപക്ഷ ജനാധിപത്യ മുന്നണിയുടെ ഭാഗമായി പത്തനാപുരത്ത് മത്സരിച്ച ഗണേഷ് കുമാർ എതിർ സ്ഥാനാർത്ഥിയായിരുന്ന കോൺഗ്രസ്(ഐ) ലെ  പി.വി. ജഗദീഷ്  കുമാറിനെ(സിനിമാ താരം ജഗദീഷ്) -24562 വോട്ടുകൾക്ക് പരാജയപ്പെടുത്തി വീണ്ടും നിയമസഭാംഗമായി.

## വിവാദങ്ങൾ
ഗണേഷ് കുമാർ പാർട്ടിയെ അനുസരിക്കുന്നില്ലെന്നും അതിനാൽ അദ്ദേഹത്തെ മന്ത്രിസ്ഥാനത്തുനിന്നും നീക്കം ചെയ്യണമെന്നും ആവശ്യപ്പെട്ട് കേരള കോൺഗ്രസ്സ് (ബി) മുഖ്യമന്ത്രി ഉമ്മൻ ചാണ്ടിക്ക് കത്തു നൽകുകയുണ്ടായി. യു.ഡി.എഫ്. യോഗത്തിലും കേരള കോൺഗ്രസ് പ്രതിനിധികൾ ഇതേ ആവശ്യം ഉന്നയിക്കുകയുണ്ടായി .
## വിവിധ കേരളാ കോൺഗ്രസുകൾ
തെരെഞ്ഞെടുപ്പ് കമ്മീഷനിൽ രജിസ്റ്റർ ചെയ്യേപ്പെട്ട കേരളാ കോൺഗ്രസുകൾ 
*കേരള കോൺഗ്രസ് -
*കേരള കോൺഗ്രസ് (എം) -കേരളത്തിൽ സംസ്ഥാന കക്ഷി അംഗീകാരമുണ്ട്. 
*കേരള കോൺഗ്രസ് (ബി) - 
*കേരള കോൺഗ്രസ് (ജേക്കബ്) -
*കേരള കോൺഗ്രസ് (സെക്യുലർ) -

## അവലംബം

വർഗ്ഗം:കേരളത്തിലെ രാഷ്ട്രീയകക്ഷികൾ
വർഗ്ഗം:കേരള കോൺഗ്രസ് പാർട്ടികൾ
കോലരക്ക്

ഇന്ത്യയിലും തായ്‌ലാന്റിലും കാണപ്പെടുന്ന ലാസിഫർ ലാക്ക എന്ന അരക്ക് പ്രാണി ഉൽപാദിപ്പിക്കുന്ന ഒരു തരം മരപശയാണ് **കോലരക്ക്.** ഈ പശയെ സംസ്കരിച്ചു ഷെല്ലാക്ക് നിർമിക്കുന്നു. മരങ്ങളുടെ ശിഖരങ്ങളിൽ കൊക്കൂൺ പോലെ പറ്റിപ്പിടിച്ച് കമ്പുകളിലെ നീരൂറ്റിക്കുടിക്കുടിച്ചു ആവാസവ്യവസ്ഥയുടെ സുരക്ഷിതത്വത്തിനും ജീവിതചക്രം പൂർത്തീകരണത്തിനുമായി ഇവ ഈ അരക്കുകൂട് പ്രയോജനപ്പെടുത്തുന്നു.

രാസപരമായി പ്രധാനമായും അലൂറിറ്റിക് ആസിഡ്, ജലാരിക് ആസിഡ്, ഷെല്ലോലിക് ആസിഡ്, മറ്റ് പ്രകൃതിദത്ത മെഴുക് എന്നിവ ചേർന്നതാണ്. തുണിത്തരങ്ങൾക്കു ചായം പിടിപ്പിക്കുന്നതിനും തടി, ലോഹം മുതലായവയ്ക്ക് തിളക്കവും കട്ടിയും വർധിപ്പിക്കുന്നതിന് ചരിത്രപരമായി അരക്ക് ഉപയോഗപ്പെടുത്തിയിരുന്നു. പലതരം വാർണീഷുകളുടെയും പോളീഷുകളുടെയും അടിസ്ഥാനവസ്തു കോലരക്കാണ്.  

## അവലംബം


## ഇതു കൂടി കാണുക

* അരക്ക്

വർഗ്ഗം:പ്രാണിജന്യമായ ഉൽപ്പന്നങ്ങൾ
സൈനികവിമാനം

ഒരു രാജ്യത്തിന്റെ സൈന്യം യുദ്ധത്തിനോ, ഗതാഗത സൗകര്യങ്ങൾക്കോ ഉപയോഗിക്കുന്ന വിമാനങ്ങളെയും, ഹെലികോപ്റ്ററുകളെയും **സൈനികവിമാനം** എന്ന് പറയുന്നു. സൈനികവിമാനങ്ങളിൽ ശത്രുരാജ്യത്തിന്റെ സേനയെയോ, അവരുടെ മറ്റ് ആസ്ഥികളെയോ ആക്രമിച്ച് നശിപ്പിക്കാൻ ഉപയോഗിക്കുന്ന വിമാനങ്ങളെ യുദ്ധവിമാനം എന്ന് വിളിക്കുന്നു. സൈനികരെയോ, സൈന്യത്തിന് ആവശ്യമുള്ള സാമഗ്രികളെയോ കടത്താൻ ഉപയോഗിക്കുന്ന വിമാനങ്ങളെ മിലിട്ടറി ട്രാൻസ്പോർട്ട് എന്ന് പറയുന്നു. യുദ്ധവിമാനങ്ങൾ പ്രധാനമായും നാല് തരം ഉണ്ട്, അവ ആക്രമണ വിമാനം, പോർവിമാനം , ബോംബർ വിമാനം, ഇലക്ട്രോണിക് ആക്രമണവിമാനം എന്നിവയാണ്.

## ആക്രമണ വിമാനം
കാലാൾപ്പട (infantry), യന്ത്രവൽകൃത കാലാൾപ്പട (mechanised infantry), കവചിത സേന (armour unit) എന്നിവയെ ആക്രമിക്കാൻ ഉപയോഗിക്കുന്ന വിമാനങ്ങളാണ് ആക്രമണ വിമാനങ്ങൾ. ആക്രമണ വിമാനങ്ങളിൽ സാധാരണ വലിയ ഇനം തോക്കുകളും സൂക്ഷ്മലക്ഷ്യ മിസ്സൈലുകളും, ബോംബുകളും (precision guided munitions) ഘടിപ്പിച്ചിട്ടുണ്ടാവും. ഭാരിച്ച ഇനം തോക്കുകൾ വഹിക്കുന്നത്കൊണ്ട് ഇവയെ ഗൺഷിപ്പ് (gunship) എന്നും പറയും.

## പോർവിമാനം
പോർവിമാനങ്ങളുടെ പ്രധാന ഉപയോഗം മറ്റ് യുദ്ധ വിമാനങ്ങളെ ആക്രമിക്കുകയാണ്. പോർവിമാനങ്ങൾ മറ്റുള്ള യുദ്ധവിമാനങ്ങളെ അപേക്ഷിച്ച് വലിപ്പം കുറഞ്ഞവയും, വർദ്ധിച്ച ഗതിനിയന്ത്രണ (manoeuvrability) ശേഷിയുള്ളവയുമായിരിക്കും. പോർവിമാനങ്ങൾക്ക് വായുവിൽനിന്ന് കരസേനകളെ ആക്രമിക്കാനുപയോഗിക്കുന്ന ആക്രമണ വിമാനമായും പ്രവർത്തിക്കാനുള്ള ശേഷിയുണ്ടാവും. കൂടുതലും ഈ ഇരട്ട ഉപയോഗത്തിനുള്ള (dual use) ശേഷി വിമാനത്തിൽ സജ്ജമാക്കുന്ന വെടിക്കോപ്പുകളെ (munitions) അപേക്ഷിച്ചിരിക്കും.  സൂക്ഷ്മലക്ഷ്യ മിസ്സൈലുകളും, ബോംബുകളും (precision guided munitions) ഘടിപ്പിച്ചാൽ മിക്കവാറും എല്ലാ പോർവിമാനങ്ങളും ആക്രമണവിമാനമായി ഉപയോഗിക്കാം

## ബോംബർ വിമാനം
ശത്രുരാജ്യത്തിന്റെ നിയന്ത്രണത്തിലുള്ള പ്രദേശങ്ങളിൽ ഉയരത്തിൽ നിന്ന് ബോംബുകൾ വർഷിക്കാൻ ഉപയോഗിക്കുന്ന വിമാനങ്ങളാണ് ബോംബർ വിമാനങ്ങൾ. ഇത്തരം വിമാനങ്ങൾ വലിപ്പം കൂടിയവയും കൂടുതൽ ഭാരം വഹിക്കാൻ കഴിവുള്ളതുമായിരിക്കും. പറക്കുന്ന വേഗം താരതമ്യേന കുറവായിരിക്കും,  ഗതിനിയന്ത്രണ ശേഷിയും (manoeuvrability) കുറവായിരിക്കും, പോർവിമാനങ്ങളുടെ ആക്രമണം ചെറുക്കാനുള്ള ശേഷി കുറവാണ്  അത് കാരണം ബോംബിടാൻ പോകുമ്പോൾ സുരക്ഷയ്ക്ക് ഒന്ന് രണ്ട് പോർവിമാനങ്ങളുണ്ടാവും. 

### ഇലക്ട്രോണിക് ആക്രമണവിമാനം
ശക്തിയുള്ള റേഡിയോ തരംഗങ്ങൾ പുറപ്പെടുവിച്ച് ശത്രുസൈന്യത്തിന്റെ റാഡാറും, മറ്റ് വാർത്താവിനിയമ  ഉപകരണങ്ങളുടെയും പ്രവർത്തനം തടസ്സപ്പെടുത്താൻ ഉപയോഗിക്കുന്ന വിമാനങ്ങളാണിവ. ഇതിനുള്ളിൽ ആയുധങ്ങളെക്കാൾ കൂടുതൽ പലത്രത്തിലുള്ള ഇലക്ട്രോണിക് ഉപകരണങ്ങളാണുണ്ടാവുക. AWACS പോലെ മൊബൈൽ റാഡാർ വഹിക്കുന്ന വിമാനങ്ങളും ഈ കൂട്ടത്തിൽ പെടും. 

### അവലംബം

വർഗ്ഗം:വിമാനങ്ങൾ
വർഗ്ഗം:സൈനികം
കെ. കൃഷ്ണകുമാർ

കേരള സംഗീത നാടക അക്കാദമി പുരസ്കാരം നേടിയ കർണാടക സംഗീതജ്ഞനാണ് **ട്രിവാൻഡ്രം കൃഷ്ണകുമാർ** എന്ന **കെ. കൃഷ്ണകുമാർ** (ജനനം :1973).

## ജീവിതരേഖ
പ്രൊഫ.വൈ. കല്യാണസുന്ദരത്തിന്റെയും ഗായിക ശാരദ കല്യാണസുന്ദരത്തിന്റെയും മകനായി തിരുവനന്തപുരത്ത് ജനിച്ചു. ബാല പ്രതിഭകൾക്കുള്ള ദേശീയ ടാലന്റ് സ്കോളർഷിപ്പ് നേടി, നെയ്യാറ്റിൻകര മോഹനചന്ദ്രന്റെ പക്കൽ നിന്ന് സംഗീതമഭ്യസിച്ചു. പിന്നീട് ചെന്നൈയിൽ ഡോ.ബാലമുരളീകൃഷ്ണയുടെ ശിഷ്യനായി.

പ്രശസ്ത കർണാടക സംഗീതജ്ഞയും ചലച്ചിത്ര പിന്നണി ഗായികയുമായ ബിന്നി കൃഷ്ണകുമാറാണ് ഭാര്യ. ബിന്നിക്കും 2012 ലെ കേരള സംഗീത നാടക അക്കാദമി പുരസ്കാരം ലഭിച്ചിരുന്നു. ഇവർക്ക് ഒരു മകളുണ്ട്. 

## ആൽബങ്ങൾ
*ശക്തിഗണപതിം
*തിരുവാഭരണം
*എന്റെ ദൈവം
*ശിവം ശിവമയം
## പുരസ്കാരങ്ങൾ
*ചെമ്പൈ പുരസ്കാരം
*തുളസീവന പുരസ്കാരം
*കേരള സംഗീത നാടക അക്കാദമി പുരസ്കാരം(2013)
## അവലംബം

## അധിക വായനയ്ക്ക്
*Blend of class and melody
*Flawless rendition
*Quiet Flows The Karamana: Two of a kind
## പുറം കണ്ണികൾ
*വെബ്സൈറ്റ്

വർഗ്ഗം:1973-ൽ ജനിച്ചവർ

വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ

വർഗ്ഗം:മലയാളികളായ കർണ്ണാടകസംഗീതജ്ഞർ
വർഗ്ഗം:കേരള സംഗീത നാടക അക്കാദമി പുരസ്കാരം ലഭിച്ചവർ
തവിടി

വരണ്ട ഇലപൊഴിയും കാടുകളിൽ കാണുന്ന 20 മീറ്റർ വരെ പൊക്കം വയ്ക്കുന്ന ഒരു മരമാണ് **തവിടി**. **കുഴൽപ്പൂമരം**, **കൈതമാവ്**, **കാനക്കൈത** എന്നെല്ലാം പേരുകളുണ്ട്. ബാക്ടീരിയയക്കെതിരെ തവിടിയിൽ നിന്നും ലഭിക്കുന്ന എണ്ണ ഫലപ്രദമാണെന്ന് കരുതുന്നു. ചെമ്പഴകൻ ശലഭങ്ങൾ ഇതിന്റെ ഇലയിൽ മുട്ടയിടാറുണ്ടത്രേ. നീലക്കുടുക്ക ശലഭത്തിന്റെ ലാർവ തവിടിയുടെ ഇലകൾ ഭക്ഷിക്കാറുണ്ട്.

## അവലംബം

## പുറത്തേക്കുള്ള കണ്ണികൾ
* കാണുന്ന ഇടങ്ങൾ

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:മിലിയൂസ
വർഗ്ഗം:കേരളത്തിലെ സസ്യജാലം
അനോനേസീ

130 ജനുസുകളിലായി 2300 മുതൽ 2500 വരെ സ്പീഷീസുകളുള്ള ഒരു സസ്യകുടുംബമാണ്  **അനോനേസീ**. മരങ്ങളും കുറ്റിച്ചെടികളും മരം കയറുന്ന വള്ളികളുമുള്ള ഒരു കുടുംബമാണിത്. Magnoliales നിരയിലെ ഏറ്റവും വലിയ കുടുംബമാണ്.
## അവലംബം

* 

## ബാഹ്യ ലിങ്കുകൾ

* 
* AnnonBase—online database for Annonaceae
* World Annonaceae - a scratchpad for data on species of Annonaceae
* Annonaceae in BoDD &#8211; Botanical Dermatology Database

വർഗ്ഗം:സസ്യകുടുംബങ്ങൾ
വർഗ്ഗം:മാഗ്നോളിയേൽസ്
രാജാ രാമണ്ണ സെന്റർ ഫോർ അഡ്വാൻസ്ഡ് ടെക്നോളജി

മദ്ധ്യപ്രദേശിലെ ഇൻഡോറിൽ സ്ഥിതി ചെയ്യുന്ന ഒരു കേന്ദ്രസർക്കാർ ഗവേഷണ സ്ഥാപനമാണ് **രാജാ രാമണ്ണ സെന്റർ ഫോർ അഡ്വാൻസ്ഡ് ടെക്നോളജി**. ആണവോർജ്ജവകുപ്പിനു കീഴിലാണ് ഇതിന്റെ പ്രവർത്തനം. ഭാഭാ ആണവഗവേഷണ കേന്ദ്രത്തിലെ പരീക്ഷണങ്ങളുടെയും പ്രവർത്തനങ്ങളുടെയും വിപുലീകരണമായിരുന്നു ലക്ഷ്യം. പ്രധാനമായും ആക്സിലറേറ്റർ, ലേസർ എന്നീ മേഖലകളിലാണ് പരീക്ഷണങ്ങൾ.

ഇൻഡോർ നഗരപ്രാന്തത്തിലെ സുഖ്‌നിവാസ് എന്ന സ്ഥലത്ത് 760-ല്പരം ഹെക്റ്ററിൽ സ്ഥിതിചെയ്യുന്ന ക്യാമ്പസിൽ ഗവേഷണശാലകൾ കൂടാതെ, ഔദ്യോകിക വസതികൾ, സ്കൂൾ, കളിസ്ഥലങ്ങൾ മുതലായവയും ഒരുക്കിയിരിക്കുന്നു.

### നാൾവഴി
* 1984 ഫെബ്രുവരി 19-ന് അന്നത്തെ രാഷ്ട്രപതി ഗ്യാനി സെയിൽ സിംഗ്‌ തറക്കല്ലിട്ടു.
* 1984 മേയ് മാസത്തിൽ ലബോറട്ടറികളുടെയും മറ്റും നിർമ്മാണപ്രവർത്തനങ്ങൾ ആരംഭിച്ചു.
* 1986 ജൂണിൽ,  ഭാഭാ ആണവഗവേഷണ കേന്ദ്രത്തിൽ നിന്നുള്ള ആദ്യ സംഘം ശാസ്ത്രജ്ഞർ എത്തിച്ചേരുകയും, പരീക്ഷണങ്ങൾ ആരംഭിക്കുകയും ചെയ്തു.

## പുറത്തേക്കുള്ള കണ്ണികൾ
* ഔദ്യോഗിക വെബ്സൈറ്റ് 

വർഗ്ഗം:ഇന്ത്യയിലെ ഗവേഷണ സ്ഥാപനങ്ങൾ
ബൊയ്കൊ ബോറിസോവ്

മുൻ ബൾഗേറിയൻ പ്രധാനമന്ത്രിയാണ് **ബൊയ്‌കൊ ബോറിസോവ്** (13 ജൂൺ 1959). 2013 ൽ വൈദ്യുതി നിരക്ക് വർധനയിലും ചെലവുചുരുക്കൽ നടപടികളിലും പ്രതിഷേധിച്ചുള്ള രാജ്യവ്യാപക സമരത്തിന്റെ പശ്ചാത്തലത്തിൽ രാജി വയ്ക്കുകയായിരുന്നു. 
## ജീവിതരേഖ
## അവലംബം

## പുറം കണ്ണികൾ

* CityMayors profile

വർഗ്ഗം:1959-ൽ ജനിച്ചവർ
വർഗ്ഗം:ജൂൺ 13-ന് ജനിച്ചവർ
വർഗ്ഗം:ബൾഗേറിയയുടെ പ്രധാനമന്ത്രിമാർ
കമ്മ്യൂണിസ്റ്റ് മാർക്സിസ്റ്റ് പാർട്ടി

കേരളത്തിലെ ഒരു രാഷ്ട്രീയ കക്ഷിയാണ് **കമ്യൂണിസ്റ്റ് മാർക്സിസ്റ്റ് പാർട്ടി (സി.എം.പി.)**. 1986-ൽ മുസ്ലീം ലീഗുമായി സഖ്യമുണ്ടാക്കുന്നതുസംബന്ധിച്ച രൂക്ഷമായ അഭിപ്രായവ്യത്യാസത്തെത്തുടർന്ന് എം.വി.രാഘവനെ സി.പി.ഐ.(എം.) പുറത്താക്കിയതിനെത്തുടർന്നാണ് പാർട്ടി രൂപീകരിക്കപ്പെട്ടത്. മതനിരപേക്ഷമല്ല്ലാത്ത മുസ്ലീം ലീഗിനെപ്പോലുള്ള കക്ഷികളെ ഇടതു ജനാധിപത്യ മുന്നണിയിൽ ചേർത്ത് ഐക്യ ജനാധിപത്യ മുന്നണിയുമായി മത്സരിക്കാനുള്ള നീക്കം സി.പി.ഐ.(എം) തള്ളിക്കളയുകയുണ്ടായി. ഇദ്ദേഹത്തെ ഇതോടൊപ്പം പാർട്ടിയിൽ നിന്ന് പുറത്താക്കുകയും ചെയ്തു.   

സി.എം.പി. ഇപ്പോൾ ഐക്യജനാധിപത്യ മുന്നണിയുടെ ഭാഗമാണ്. 2011 നിയമസഭാ തിരഞ്ഞെടുപ്പിൽ സി.എം.പി.യുടെ മൂന്ന് സ്ഥാനാർത്ഥികളും പരാജയപ്പെടുകയുണ്ടായി. പശ്ചിമ ബംഗാളിലെ സൈഫുദ്ദീൻ ചൗധരിയുടെ പാർട്ടി ഓഫ് ഡെമോക്രാറ്റിക് സോഷ്യലിസം എന്ന കക്ഷിയുമായി സി.എം.പി.യ്ക്ക് ബന്ധമുണ്ട്. 2003 ഡിസംബറിലെ പി.ഡി.എസ്. സംസ്ഥാന സമ്മേളനത്തിൽ എം.വി. രാഘവൻ പങ്കെടുക്കുകയുണ്ടായി. 

കോൺഫെഡറേഷൻ ഓഫ് ഇൻഡ്യൻ കമ്യൂണിസ്റ്റ്സ് ആൻഡ് ഡെമോക്രാറ്റിക് സോഷ്യലിസ്റ്റ്സ് എന്ന കൂട്ടായ്മയിൽ സി.എം.പി. അംഗമാണ്.

## യു.ഡി.എഫിലെ പ്രശ്നങ്ങൾ
യു.ഡി.എഫ്. വിടാനുള്ള നീക്കങ്ങൾ സി.എം.പി. നടത്തുന്നുണ്ട് എന്ന് വാർത്തകളുണ്ടായിരുന്നു. സി.എം.പി.യിലെ ഒരു വിഭാഗം സി.പി.ഐ.യിൽ ചേരാൻ പോകുന്നുവെന്നും വാർത്തയുണ്ടായിരുന്നു. സി.എം.പി.യെ ഇടതുമുന്നണിയിലേയ്ക്ക് ക്ഷണിച്ചതായും വാർത്തകൾ വന്നിരുന്നു. സി.പി.ഐ.യിൽ ലയിക്കാൻ ഉദ്ദേശമില്ല എന്ന് എം.വി. രാഘവൻ വ്യക്തമാക്കുകയുണ്ടായി. ചില സി.എം.പി. പ്രവർത്തകർ പാർട്ടി വിട്ട് സി.പി.ഐ.യിൽ ചേരുകയുണ്ടായിട്ടുണ്ട് . 

## പോഷകസംഘടനകൾ
* വിദ്യാർത്ഥി സംഘടന: ഡെമോക്രാറ്റിക് സ്റ്റുഡന്റ് ഫെഡറേഷൻ (ഡി.എസ്.എഫ്.)
* തൊഴിലാളി സംഘടന: ഓൾ ഇൻഡ്യ സെന്റർ ഫോർ ട്രേഡ് യൂണിയൻസ് (എ.ഐ.സി.ടി.യു.)
* യുവജന സംഘടന: കേരള സോഷ്യലിസ്റ്റ് യൂത്ത് ഫെഡറേഷൻ (കെ.എസ്.വൈ.എഫ്.)
* ഉദ്യോഗസ്ഥ സംഘടന: സ്റ്റേറ്റ് എംപ്ലോയീസ് ആൻഡ് ടീച്ചേഴ്സ് ഫെഡറേഷൻ (എസ്.ഇ.ടി.എഫ്.)

## പിളർപ്പ്
പാർട്ടിയുടെ സ്ഥാപകനേതാവായ എം.വി.ആർ ഗുരുതരമായ രോഗബാധയിൽ അവശനായതിനെത്തുടർന്ന് പാർട്ടി സെക്രട്ടറിയായി ചുമതല ഏറ്റെടുക്കുന്നതിനെത്തുടർന്നുണ്ടായ അഭിപ്രായ വത്യാസത്തിൽ, 2014 ജനുവരിയിൽ ഔദ്യോഗികമായി സി.എം.പി രണ്ടു കക്ഷിയായി പിളർന്നു. സ്ഥാപക കാലം മുതൽ ഉണ്ടായിരുന്ന നേതാക്കളായ കെ.ആർ. അരവിന്ദാക്ഷന്റെയും സി.പി. ജോണിന്റെയും നേതൃത്വത്തിൽ രണ്ടു കക്ഷികളായി മാറി പരസ്പരം പാർട്ടിയിൽ നിന്നു എതിർ ചേരിക്കാരെ പുറത്താക്കുകയും ചെയ്തു. 

2014 ജനുവരിയിൽ ഔദ്യോഗികമായി **സി.എം.പി ** രണ്ടു കക്ഷിയായി പിളർന്നു. കെ.ആർ. അരവിന്ദാക്ഷന്റെ നേതൃത്വത്തിലുള്ള വിഭാഗം ഇടതു ജനാധിപത്യ മുന്നണിൽ ചോർന്നു.  സി.പി. ജോണിന്റെ നേതൃത്വത്തിൽ ഉളള വിഭാഗം ഐക്യജനാധിപത്യ മുന്നണിൽ തന്നെ ഉറച്ചുനിന്നു.

2016 നിയമസഭാ തൊരഞ്ഞടുപ്പിൽ ഈ രണ്ടു വിഭഗത്തിനും  അതത് മുന്നണികമുന്നണികകൾ ഒരോ സിറ്റ് നൽകി. കുന്നംകുളം നിയമസഭാമണ്ഡലത്തിൽ 
**സി.എം.പി**  ജോൺ വിഭാഗം സ്ഥനർത്തിയായി **യു.ഡി.എഫ് ** പിന്തുണയോടെ   
സി.പി. ജോൺ   മത്സരിച്ചത്.

ചവറ നിയമസഭാമണ്ഡലത്തിൽ **സി.എം.പി ** അരവിന്ദാക്ഷൻ വിഭാഗം സ്ഥനർത്തിയായി **എൽ.ഡി.എഫ്** പിന്തുണയോടെ 
എൻ. വിജയൻ പിളള മത്സരിച്ചത്.
നിയമസഭാ ഫാലം വന്നപ്പോൾ ജോൺ 7782 വോട്ടിന് സി.പി.ഐ.എം സ്ഥാനാർതിയോടെ തോറ്റു. എന്നൽ എൻ. വിജയൻ പിളള **ആർ.എസ്.പി** സ്ഥാനാർത്തിയായ ഷിബു ബേബി ജോണിനെ അട്ടിമറിലുടെ തോൽപ്പിപിച്ചു.

2019ൽ അരവിന്ദാക്ഷൻ വിഭാഗം സിപിഐ(എം)ൽ ലയിച്ചു.

## ഇതും കാണുക
* എം.വി. രാഘവൻ

## അവലംബം

വർഗ്ഗം:കേരളത്തിലെ രാഷ്ട്രീയകക്ഷികൾ